Twitter Kini Menyokong Format GIF

Twitter kadang kala sedikit bosan dan statik dengan hanya dipenuhi newsfeed dalam format teks, namun semua itu sudah berubah kerana Twitter secara rasminya telah mengintegrasikan butang media untuk format fail GIF di dalam platform mereka.

Apabila anda membuka fungsi compose tweet, satu ikon kecil akan muncul di bahagian bawah di mana anda boleh mengaktifkan butang tersebut untuk memasukkan media format GIF. Anda tidak perlu risau sekiranya anda tiada koleksi fail GIF yang banyak ataupun menarik, ini kerana Twitter telah bekerjasama dengan Giphy dan Riffsy, iaitu dua enjin carian terbesar fail GIF.


Super Flagship Siri HUAWEI Mate 30 Harga Bermula RM2,799 – Nikmati Hadiah Eksklusif Bernilai RM1,155!

Berita baik buat peminat di Malaysia! Siri HUAWEI Mate 30 kini telah tiba di Malaysia dan dijual pada harga bermula dari RM2,799! Nikmati hadiah eksklusif bernilai RM1,155 sempena Eksklusif Ownership Campaign khas pengguna siri Mate yang membuat pra-tempahan mulai 3 Oktober – 22 Oktober 2019.

Siri Mate 30 tampil dengan spesifikasi yang mengawan membuatkan anda tidak senang duduk untuk memilikinya.

Hadir dengan skrin 6.62″ FHD+ Rigid OLED dan tampil dengan HUAWEI Horizon Display, ia turut disertakan dengan EMUI 10. Tampil dengan spesifikasi dalaman yang sangat berkuasa iaitu cip pemproses Kirin 990 dan memori 8GB RAM + 128GB ROM membuatkan penggunaannya sangat lancar.

Kamera adalah salah satu fokus utama pada siri Mate 30, lensa menakjub ini menyokong 40MP + 16MP + 8MP bagi kamera belakang membuatkan hasil gambar tampak sangat cantik. Kamera hadapan turut tidak mengecewakan apabila ia tampil dengan 24MP + ToF.

Bateri pun tidak mengecewakan, kapasiti 4,200mAh disertakan dengan 40W HUAWEI Super Charge, serta 27W Wireless HUAWEI Super Charge dan teknologi Reverse Wireless Charging.

Bagi Mate 30 Pro pula, ia hadir dengan skrin 6.53″ Flex Oled FHD+ dan juga tampil dengan HUAWEI Horizon Display. Peranti flagship ini dilengkapi dengan EMUI 10 di bawah sokongan cip pemproses Kirin 990.

Prestasi dalam berkuasa tinggi dipadankan dengan 8GB RAM dan 256GB ROM, bateri berkapasiti 4,500mAh yang mendapat sokongan pengecasan pantas 40W HUAWEI Super Charge, 27W wireless HUAWEI Super Charge serta teknologi Reverse Wireless Charging.

Kamera lagi pro seperti namanya, dibekalkan 40MP + 40MP + 8MP + 3D Depth Sensing pada panel belakang berbentuk bulatan, manakala 32MP + ToF bagi kamera hadapan.

Pra-tempahan siri HUAWEI Mate 30 menawarkan hadiah eksklusif bernilai RM1155 termasuk lah HUAWEI Wireless In-car Supercharge charger (bernilai RM289), DJI Osmo Mobile 3 (bernilai RM499), HUAWEI back casing (bernilai RM68) dan HUAWEI Care (bernilai RM299) yang menyediakan 1 tahun waranti tambahan, sempena Eksklusif Ownership Campaign khas pengguna siri Mate.


Kerjasama Maxis & Etiqa, Tawarkan Program Insurans Komprehensif

Maxis dan Etiqa telah bekerjsama untuk menawarkan program insurans berasaskan penggunaan (usage based insurance – UBI) kepada pelanggan mereka. Dengan memanfaatkan Maxis mDrive sebagai penyelesaian penjejak kenderaan yang terbukti serta tawaran insurans yang luas di Etiqa, ia adalah sebuah program dengan tawaran kos lebih rendah.

Maxis mDrive membolehkan anda mengesan lokasi, memantau corak pemanduan serta dan mengetahui keadaan semasa kenderaan. Ia secara tidak langsung dapat memastikan penghantaran barangan dan perkhidmatan sampai tepat pada masanya.

Kerjasama ini juga membolehkan perniagaan menikmati penjimatan kos dengan premium insurans yang lebih rendah dari Etiqa. Selaras dengan matlamat mereka dalam menyediakan penyelesaian perniagaan lebih inovatif serta dapat membantu perniagaan beroperasi dengan lebih cekap.

Untuk maklumat lanjut layari sahaja Maxis mDrive.


Konfigurasi Cip Pemproses Snapdragon 865 Kini Bocor – Peningkatan Prestasi Sehingga 20%

Qualcomm dijangka memperkenalkan cip terbaharu keluaran mereka, Snapdragon 865 pada sidang Snapdragon Tech Summit yang dijadualkan berlangsung pada 3 Disember ini. Menjelang detik pelancaran, konfigurasi cipset tersebut dikatakan telah bocor di media sosial.

Sumber berkata, blogger atau leaker dikenali sebagai @Chit Chat Station telah mendedahkan konfigurasu cip pemproses tersebut. Memetik posting yang tersebar di laman Weibo, Snapdragon 865 adalah pemproses octa-core sama seperti Snapdragon 855 dan Snapdragon 855+.

Ia menggunakan susunan CPU 1 + 3 + 4 – CPU Snapdragon 865 hadir dengan kombinasi 1 x 2.84GHz Cortex-A77 (custom Kryo core) + 3 x 2.42GHz Cortex-A77 cores (custom Kryo core) + 4 x 1.8GHz Cortex-A55 cores (custom Kryo core). Menurut Arm, Cortex-A77 membawa peningkatan prestasi 20% berbanding dengan Cortex-A76. Dari segi GPU, Snapdragon 865 dipercayai menggunakan Adreno 650 berkelajuan 587MHz – di mana menawarkan peningkatan antara 17% hingga 20% berbanding Adreno 640.

Walaubagaimanapun, maklumat tertiris masih lagi rumors. Apa yang boleh korang harapkan untuk cip terbaharu daripada Qualcomm kali ini? Terus kekal bersama eRing untuk lebih info terkini.


Harga Xiaomi Mi A1 Turun Lagi?

Xiaomi Mi A1 adalah sebuah telefon pintar yang mendapat perhatian pengguna Android tahun lepas, kerana ia adalah peranti pertama milik Xiaomi yang menyokong Android asli iaitu Android One.
Diperkenalkan pada harga RM1,099, harganya telah diturunkan kepada RM999. Terbaru, kepada yang ingin mendapatkan Mi A1 pada harga bawah RM900, inilah masanya kerana G Store dari Lazada telah mengadakan promosi untuk masa terhad sahaja. Xiaomi Mi A1 kini dijual pada harga RM845, jauh lebih murah dari harga asal serta hadir dengan dua pilihan warna iaitu hitam dan emas.
Kepada yang masih belum mengetahui apakah ciri-ciri menarik yang ada pada Xiaomi Mi A1, boleh lihat reviu eksklusif dari eRing ini.
Reviu Eksklusif: Xiaomi Mi A1, Peranti Android Tulen + Dwi Kamera 12 Megapiksel


JOI Book 100 Diperkenalkan – Sokong Bateri Berkapasiti 10,000mAh Pada Harga RM1,299

SNS Network sebelum ini telah hadir dengan penawaran peranti mampu milik di bawah jenama JOI. Hari ini, mereka kembali dengan model terbaru yang diberi nama JOI Book 100, sebuah komputer riba ultrabook mampu milik pada harga RM1,299 dengan tawaran eksklusif Intel SSD 128GB (RM249) serta beg galas JOI Anti-theft (RM129).

Hadir dengan rekaan nipis dengan ketebalan hanya 14mm dan seberat 1.35kg, komputer riba ini menampilkan paparan skrin berukuran 14.1 inci dengan resolusi 1920 x 1080 piksel serta menyokong nisbah skrin-ke-kerangka yang tinggi. Dikuasakan oleh pemproses Intel Celeron N3450 dengan kad grafik Intel HD Graphics 500, JOI Book 100 menawarkan memori RAM 4GB dan storan berkapasiti 32GB serta dioperasikan bersama Windows 10.

Kelebihan komputer riba ini adalah dilengkapi bateri 10,000mAh yang mampu bertahan sehingga 6 hingga 8 jam dengan sekali isian penuh. Sokong kamera hadapan beresolusi 2 Megapiksel, JOI Book 100 menawarkan waranti selama satu tahun serta boleh didapati dalam pilihan warna hitam dan emas.

Bermula 12 Julai hingga 15 Julai 2018, setiap pembelian JOI Book 100 akan mendapat wayarles tetikus secara percuma serta tawaran PWP Microsoft Office 365 pada harga RM99 atau Seagate BackUp Plus 1TB berharga RM169 yang boleh dibeli di Gloo atau Lazada.


21 Pengiktirafan Inovasi CES 2017 Milik LG

Consumer Technology Association (CTA) menganugerahkan 21 Innovation Awards CES 2017 kepada LG Electronics (LG) atas usaha berterusan menghasilkan produk yang dilengkapi teknologi terkini dan konsep-konsep baru. Salah satu produk yang menempa nama adalah OLED TV dan smartphone flagship LG V20. Untuk pengetahuan anda, ini adalah tahun kelima berturut-turut TV OLED dari LG mendapat pengiktirafan CES Innovation.

CES 2017 juga menandakan ulang tahun ke-50 pameran perdagangan teknologi terbesar di dunia, LG dan anak syarikat Zenith telah menjadi sebahagian daripada acara ini sejak penubuhannya pada tahun 1967. LG telah diiktiraf dalam 11 kategori, iaitu peralatan rumah, komponen audio & video, peranti komunikasi, aksesori teknologi dan bermacam-macam lagi. Produk-produk yang memenangi anugerah ini akan dipamerkan pada CES 2017 di Las Vegas dari 05 sehingga 08 Januari, 2017.


Realme Anjur Pertandingan Bakat Muda Realme – Tawar Hadiah Bernilai Sehingga RM1,000

Seriring pelancaran rasmi Realme 3 sebentar tadi, syarikat tersebut turut mengumumkan bahawa mereka kini menganjurkan pertandingan Bakat Muda Realme – bermula HARI INI hingga 8 April 2019.

Pertandingan ini terbuka kepada semua pelajar universiti dari Sunway University, Universiti Malaya, INTI University dan Management & Science University (MSU). Pemenang bertuah bakal memenangi hadiah menarik bernilai sehingga RM1,000 termasuklah telefon pintar Realme 2 pro!

Tunggu apa lagi? Siapa tahu mungkin anda bertuah? Untuk mendaftar, KLIK PAUTAN INI.  Maklumat lanjut mengenai terma dan syarat pertandingan, KLIK SINI GENG!


Gloomlogue

Sunting gambar yang telah anda ambil dengan bantuan Gloomlogue yang kini boleh dimuat turun secara percuma bagi meraikan kejayaan aplikasi ini yang telah dimiliki oleh lebih 1 juta pengguna iOS di seluruh dunia. Tidak dinafikan lagi Gloomlogue sangat berbaloi untuk anda miliki kerana ia menyediakan pelbagai alatan suntingan profesional yang terbaik seperti 16 pilihan khusus untuk kawalan pencahayaan serta warna, 50 pilihan filter gambar yang memukau, 34 pilihan efek bokeh, dan banyak lagi. Rakan-rakan anda pastinya terpegun dengan efek suntingan yang berjaya dihasilkan menggunakan Gloomlogue.

Muat Turun

iOS


Pengguna Tidak Boleh Mengakses Laman Sesawang Maybank2U Sekali Lagi?

Bagi mereka yang ingin mengakses laman sesawang Maybank2U pastinya kecewa apabila tidak boleh melakukan sedemikian.

Bukan hanya laman sesawang, malahan ada juga pengguna mendakwa penggunaan aplikasi Maybank2U juga mempunyai masalah yang sama.

Menurut Maybank dalam satu tweet, mereka sedang berusaha untuk mengatasi masalah ini.

Sebagai alternatif, anda boleh menggunakan MAE Maybank App untuk melakukan transaksi.


Pra-Tempah Huawei P10 Dibuka

Huawei P10 merupakan salah sebuah peranti yang mendapat perhatian ketika acara MWC 2017 berlangsung dan bagi peminat peranti Huawei, ada berita baik untuk anda. Smartphone dengan kamera terbaik dari Huawei ini sudah pun boleh mula di pra-tempah bermula hari ini 22 Mac sehingga 30 Mac 2017. Peranti yang telah di pra-tempah dijadual untuk penghantaran pada 31 Mac 2017.

Anda boleh layari talian jualan Lazada , Vmall dan 11street  untuk melakukan pra-tempah. Harga jualan Huawei P10 adalah RM 2,499, manakala Huawei P10 Lite adalah RM 1,299.


Kemas Kini Harga: OPPO R17 Pro Kini Hanya Dijual RM1,599! Penurunan Sebanyak RM1,100!!!

What?! Penurunan harga sebanyak RM1,100?!

YA! Harga OPPO R17 Pro kini telah menerima kemas kini harga yang lebih mesra, anda boleh dapatkan hanya pada RM1,599, sebanyak RM1,100 dikurangkan berbanding harga semasa perasmian.

Walaupun OPPO R17 Pro merupakan peranti yang dikeluarkan tahun 2018, namun ketibaannya di pasaran tempatan membawa lebih pilihan kepada peminat kerana reka bentuk yang moden dan lain dengan peranti tersedia.

Di samping rekaan menyerlah, spesifikasi yang dibekalkan pada peranti ini juga sangat mengagumkan antaranya skrin bertakuk 6.4 inci FHD+ (2340 x 1080 piksel), cip pemproses Snapdragon 710, sokongan 8GB RAM dan 128GB ROM, bateri 3,700mAh dengan pengecasan pantas Super VOOC Flash Charge serta Hidden Fingerprint Unlock sebagai ciri sekuriti keselamatan.

Kameranya juga unik, tri-kamera 12MP (f/1.5, f/2.4) + 20MP (f/2.6) + 3D TOF bersama teknologi AI dan Ultra Night Mode mampu memberikan penggambaran malam yang amat menakjubkan. Bagi kamera swafoto, ia dilengkapi sensor 25MP (f/2.0).

Beli di pautan berikut sekiranya berminat:


Kelibat Kotak Pembungkusan Xiaomi Redmi Note 5A Diperlihat

Belum dirasmikan dan diumumkan tetapi gambar kotak pembungkusan Xiaomi Redmi Note 5A telah tertiris. Gambar ini dipercayai dirakam oleh pekerja stor kilang di China. Kotak yang berwarna merah serta tulisan putih ini sekurang-kurangnya mengandungi spesifikasi ringkas yang tertulis di bahagian belakang.

Xiaomi Redmi Note 5A kali ini hadir dengan saiz paparan bersaiz 5.5 inci HD penuh, cip pemproses Qualcomm Snapdragon 625 serta memori RAM 4GB dan storan sebesar 64GB. Berkemungkinan peranti ini dilengkapi dengan tiga kamera secara keseluruhan iaitu dua di belakang dan satu depan.

Kamera utama menggunakan sensor OmniVision 12 Megapiksel (OV12A10) dan 13 Megapiksel (OV13880), manakala kamera depan adalah 5 Megapiksel (S5K5E8) jenis Samsung.

Tarikh pelancaran bagi model Xiaomi Redmi Note 5A akan berlansung serentak melalui pelancaran model Xiaomi Redmi Note 5, yang mana peranti ini pula hadir dengan satu sensor kamera di belakang. Manakala, set cip pula menggunakan Snapdragon 630 atau 660 dan paparan 5.5 inci HD penuh serta RAM 3GB atau 4GB.


Roadshow vivo SuperDay Sale Bakal Gegar Seluruh Malaysia – Bawa Pulang DJI Tello Drone & Banyak Lagi!

Semangat sebenar V15 Pro adalah bagi mereka yang mengimpikan peranti pintar dengan kesempurnaan pada luaran mahupun dalaman. Tidak kira apa situasinya, V15 Pro sememangnya teman yang terbaik untuk semua!

vivo Malaysia ingin menjemput anda untuk turut serta memeriahkan roadshow vivo SuperDay Sale yang akan berlangsung di seluruh Malaysia. 200 pelanggan terawal membeli V15 Pro di roadshow ini berpeluang mendapat DJI Tello Drone secara percuma. Butiran adalah seperti di bawah :

Ipoh Parade, Ipoh, Perak

1 – 3 Mac 2019

Queensbay Mall, Penang

28 Februari – 3 Mac 2019

Wangsa Walk, Kuala Lumpur

1 – 10 Mac 2019

Sunway Pyramid Mall, Selangor

27 Februari – 3 Mac 2019

Terminal One, Seremban, Negeri Sembilan

1 – 3 Mac 2019

Summit, Batu Pahat, Johor

1 – 10 Mac 2019

East Coast Mall, Kuantan, Pahang

28 Februari – 3 Mac 2019

Karamunsing Complex, Kota Kinabalu, Sabah

2 – 3 Mac 2019

Aeon Mall, Kuching Central, Sarawak

27 Februari – 3 Mac 2019

Vivacity Megamall, Kuching, Sarawak

28 Februari – 3 Mac 2019

Tidak ketinggalan, vivo juga mengajak anda bersama-sama memeriahkan roadshow vivo SuperDay Sale di Sunway Pyramid pada 2 Mac ini! Pelbagai aktiviti menarik bakal diadakan untuk memenangi hadiah percuma!

Pengunjung juga digalakkan mengambil gambar selfie di roadshow dan kongsikan di Facebook. Posting paling kretif berpeluang memenangi hadiah menarik. Jangan lupa sertakan hashtag  : #V15 #V15Pro #levelUP #superday #WorldsFirstElevatingFrontCamera & tag vivo Malaysia pada posting tersebut ya!

___________________________________________________________________

Artikel Berkaitan:


Ivanti Wavelink Jalin Kerjasama dengan Manhattan Associates Sokong Pengaktifan Suara untuk Gudang dalam pasaran SEA

Ivanti Speakeasy sediakan pelanggan dengan penyelesaian diaktifkan suara utama untuk meningkatkan ketepatan dan produktiviti secara berkesan kos

SINGAPURA, 20 Julai 2020 /PRNewswire/ — Ivanti Wavelink hari ini mengumumkan perkongsiannya dengan Manhattan Associates di Asia Tenggara (SEA) bagi menyokong pengaktifan suara dalam gudang. Menggunakan Ivanti® Speakeasy, pelanggan dalam pergudangan, pengangkutan dan logistik serta peruncitan yang memanfaatkan Sistem Pengurusan Gudang (WMS) Manhattan Associates, kini dapat mengalami pengaktifan suara yang menyokong integrasi WMS yang fleksibel, versatil dan berkesan kos, menawarkan ketepatan dan produktiviti yang lebih baik dan mudah serta pantas untuk digunakan.

“Kami berbangga dapat bekerjasama dengan Manhattan Associates dan menyokong pelanggan mereka bagi menggunakan penyelesaian pengaktifan suara kami untuk firma pergudangan, rantaian bekalan dan logistik di rantau SEA,” kata Simon Storey, naib presiden kawasan APAC di Ivanti Wavelink. “Dengan Ivanti Speakeasy, kami menyediakan pelanggan bersama kami dengan penyelesaian diaktifkan suara yang terbaik untuk meningkatkan produktiviti pekerja dan dalam masa yang sama meningkatkan ketepatan serta keselamatan dalam rantaian bekalan.”

Direka bentuk untuk mempercepatkan pemodenan dalam persekitaran pergudangan dan rantaian bekalan, Ivanti Speakeasy ialah cara yang pantas dan mudah untuk menambah fungsi suara pada sebarang aplikasi.

Beberapa manfaat dan ciri-ciri Speakeasy termasuk:

“Di Manhattan Associates, perisian, teknologi platform dan pengalaman kami yang tiada tandingan membantu mendorong pertumbuhan jualan kasar dan keuntungan bersih untuk pelanggan kami di rantau ini,” kata Richard Wright, pengarah urusan, SEA di Manhattan Associates. “Jalinan kerjasama dengan Ivanti akan menyokong kami selanjutnya dalam komitmen kami untuk membawakan pelanggan kami dengan pengalaman integrasi teknologi yang lancar.

“Sebagai penyedia bagi penyelesaian awan dan WMS atas-premis termaju, Manhattan Associates sentiasa berusaha ke arah membantu syarikat-syarikat di rantau ini menggunakan rantaian bekalan dan penyelesaian omnisaluran untuk meningkatkan kecekapan operasi dan meningkatkan keuntungan. Dengan bekerjasama erat bersama Ivanti Wavelink, kami boleh memastikan agar pelanggan dapat mendapat manfaat dengan cepat daripada pemodenan gudang mereka bersama Speakeasy dan suara.”

Latar Belakang Manhattan AssociatesManhattan Associates ialah peneraju teknologi bagi rantaian bekalan dan perdagangan omnisaluran. Kami menghimpunkan maklumat merentas perusahaan, menyatukan jualan bahagian depan dengan pelaksanaan rantaian bekalan bahagian belakang. Perisian, teknologi platform dan pengalaman kami yang tiada tandingan membantu mendorong pertumbuhan jualan kasar mahupun keuntungan bersih untuk pelanggan kami. Manhattan Associates mereka bentuk, membina dan menyampaikan penyelesaian awan dan atas premis termaju agar di seluruh kedai, melalui rangkaian anda atau daripada pusat pemenuhan pesanan, anda bersedia untuk meraih ganjaran daripada pasaran omnisaluran.

Untuk maklumat lanjut, sila kunjungi www.manh.com.

Ivanti WavelinkUnit perniagaan Ivanti Wavelink membantu organisasi memanfaatkan teknologi moden dalam gudang dan dalam seluruh rantaian bekalan untuk meningkatkan penyampaian tanpa mengubah suai sistem bahagian belakang. Syarikat ini turut menyatukan IT dan Operasi Sekuriti untuk mengurus dan melindungi tempat kerja digital dengan lebih baik. Bermula daripada komputer peribadi (PC) kepada peranti mudah alih, VDI dan pusat data, Ivanti menemui aset IT atas premis dan dalam awan, meningkatkan penyampaian perkhidmatan IT dan mengurangkan risiko dengan pandangan dan pengautomatan. Ivanti beribu pejabat di Salt Lake City, Utah dan mempunyai pejabat di seluruh dunia. Untuk maklumat lanjut, kunjungi www.ivanti.com/wavelink dan ikuti@GoIvanti.

Hak cipta © 2020, Ivanti.  Hak cipta terpelihara.

Logo – https://ering.com.my/wp-content/uploads/2020/07/ivanti-wavelink-jalin-kerjasama-dengan-manhattan-associates-sokong-pengaktifan-suara-untuk-gudang-dalam-pasaran-sea.jpg

Source: PRNEWSWIRE


Samsung Mula Menawarkan Gear Sport Di Malaysia – Berharga RM1,299

Samsung Malaysia hari ini mengumumkan mereka kini sedia menjual jam tangan kecergasan terbaru Samsung Gear Sport ke pasaran tempatan.

Bagi mereka yang suka melakukan aktiviti kecergasan dan memerlukan satu jurulatih mudah alih, jam pintar ini boleh dipertimbangkan. Samsung Gear Sport menawarkan kerangka badan tahan lasak semestinya kalis air pada 5 ATM.

Ia boleh dibawa bersama ketika berenang dan rekaan yang ergonomik juga didatangkan dengan tali mudah ditukar 20mm. Malah pengguna juga boleh memakai jam ini dimana sahaja tidak mengira tempat siang atau malam mengikut warna tali yang bersesuaian.

Jam boleh pakai ini juga berfungsi sebagai alat untuk membalas emel dan pesanan mesej dalam masa sama memantau tahap kecergasan seharian. Selain itu, ia juga boleh disambungkan pada alat IoT Samsung yang lain termasuk pembayaran tanpa tunai Samsung Pay.

Samsung Gear Sport didatangkan dengan pilihan warna biru dan hitam pada harga RM1,299 seunit. Selain itu, pelanggan juga akan menerima tali jam Gear (RM198) dan Collector box edisi terhad (RM299) sah sehingga 31 Disember 2017.


Peranti Konsep Pertama Dari OnePlus Bakal Dirasmikan Di Acara OnePlus Special Event – 7 Januari 2020

Peranti konsep merupakan suatu tanda perkembangan teknologi masa depan, yang akan menjadi penghala kepada pengeluar dalam memperkenalkan barisan produk berteknologi moden.

Arena peranti mudah alih juga tidak pernah terlepas peluang memperkenalkan peranti konsep milik tersendiri, antaranya Xiaomi MIX Alpha, vivo APEX, vivo APEX 2019, Meizu Zero dan banyak lagi.

Baru-baru ini kami mendapati OnePlus akan mengadakan acara khas OnePlus Special Event pada 7 Januari di Las Vegas, hari ini acara khas tersebut telah disahkan oleh pihak OnePlus bahawa mereka akan mengumumkan kehadiran peranti konsep pertama OnePlus Concept One.

Menurut sumber, peranti konsep ini mungkin berupa peranti-boleh-lipat yang dilengkapi dengan sejumlah teknologi terkini seperti kamera di bawah paparan skrin, 100W pengecasan pantas, pengimbas cap jari paparan penuh, peranti tanpa port dan sebagainya.

Setakat ini masih tiada sebarang maklumat didedahkan oleh OnePlus, perkembangan lanjut ikuti laporan dari kami.


Kedai Konsep Ke-3 OPPO di Plaza Lowyat, Rasmi Dibuka!

Bagi memantapkan kualiti perkhidmatan selepas pembelian, OPPO Malaysia telah melancarkan kedai konsep terbaru mereka di Malaysia. Ia merupakan kedai konsep ketiga yang dibangunakan oleh OPPO dan lokasinya terletak di Plaza Lowyat.

Kehadiran kedai konsep terbaru ini melambangkan pertumbuhan yang stabil jenama OPPO di rantau Asia. Pelanggan yang membeli smartphone atau pun aksesori OPPO bernilai RM 100 ke atas, anda automatik akan menjadi ahli VIP dan menikmati manfaat daripada O-Club Membership.

Setiap mata ganjaran yang dikumpul setiap kali berbelanja di kedai konsep OPPO akan direbatkan ke dalam akaun anda. Dibuka pada hari Isnin sehingga Ahad, bermula pukul 10 pagi ~ 10 malam, anda boleh melayari OPPO Experience Zone untuk sebarang pertanyaan.


Xiaomi Mi 7 Akan Dilancarkan Bulan Mei Ini?

Xiaomi bakal melancarkan peranti induk terbaharu Xiaomi Mi 7 tidak lama lagi, dijangka minggu ketiga bulan ini. Satu imej menyerupai poster dikongsi di arena sesawang memperlihatkan tarikh khusus pelancaran yang akan diadakan pada 23 Mei depan.

Imej yang tidak beresolusi tinggi ini setidak-tidaknya memberi tanda awal bahawa pengganti Mi 6 bakal tiba selepas ia diperkenalkan tahun lalu. Menurut khabar angin, Xiaomi Mi 7 akan dilengkapi cip pemproses Snapdragon 845 dengan RAM sebesar 8GB. Ia juga mungkin hadir dengan pengimbas cap jari pada skrin dengan skrin bertakuk.

Baru-baru ini ada imej lain mengaitkan Xiaomi Mi 7 dengan pelindung skrin. Buat masa ini ia belum boleh dipastikan milik Mi 7. Apa-apapun perkembangan Xiaomi Mi 7 akan dikongsi dari masa ke semasa.

Sumber


Microsoft ketengahkan Tema Retro Berlatar Tahun 1985 Bersempena Demam Drama ‘Stranger Things’

Bersempena dengan tayangan drama bersiri terkenal ‘Stranger Things 3’, Microsoft telah mengadakan kempen bertemakan Windows 1.0. Justeru mereka telah menawarkan latar belakang khas bertemakan drama tersebut.

Drama ini berlaku pada sekitar tahun 1985 yang memberikan elemen retro. Justeru, Microsoft telah menyediakan “Windows Throwback Vintage Theme Wallpaper Pack” yang dihadirkan dengan 10 latar belakang dengan rekaan yang berbeza tetapi menerapkan elemen retro.

Kesemua latar belakang ini diinsiprasikan dari Windows 1.0. Sungguhpun bertemakan retro, tetapi Microsoft menyajikan resolusi dalam 4K.

Kesemua latar belakang ini adalah percuma dan boleh dimuat turun di Windows Store. Cara mengaktifkan laman Personalization > Themes.


Samsung Mengungguli Jualan Tahun 2015

Jualan global smartphone pada tahun 2015 meningkat sebanyak 14.1% dari tahun sebelumnya dengan angka jualan mencecah 1.4 bilion dalam tahun tersebut. Bagi setiap jualan 5 peranti, satu daripadanya adalah model Samsung, menjadikan jenama dari Korea Selatan tersebut paling laris. Secara total Samsung berjaya menjual 320 juta smartphone berbanding Apple di tempat kedua dengan angka jualan 226 juta. Ranking jualan pada tangga ketiga menjadi milik Huawei (104 juta), diikuti Lenovo/Motorola (72.7 juta) dan Xiaomi (65.6 juta). Antara statistik lain yang menarik sepanjang 2015 adalah jualan smartphone yang luar biasa pada penghujung tahun tersebut. Dalam suku ke empat 2015, sebanyak 400 juta smartphone dijual dalam masa 3 bulan sahaja.

Selain itu penganalisis statistik juga mengeluarkan kenyataan bahawa sistem operasi paling popular adalah Android dengan 80.7 pengguna sepanjang 2015, diikuti iOS 17.7%. Ianya sudah dijangkakan kerana perbezaan polisi kedua-dua sistem operasi tersebut di mana Android lebih terbuka dan tersedia kepada pengeluar peranti. Jualan smartphone Windows dan BlackBerry pula terus menurun dan sekali gus memberi kesan kepada pegangan pasaran global.


Premier League

Kini aplikasi wajib untuk peminat Liga Bola Sepak England sudah tiba ke Android dan iOS! Melalui Premier League anda akan dapat mengikuti berita semasa seperti gosip pemain, berita kecederaan, perpindahan pemain dan banyak lagi. Selain itu anda juga akan menerima peringatan untuk kelab kesayangan anda, contohnya jika anda memilih Arsenal sebagai kelab pilihan di dalam aplikasi ini, anda akan menerima peringatan perlawanan, jaringan dan berita semasa berkenaan kelab tersebut.

Selain itu aplikasi ini wajib dimuat turun mereka yang bermain Fantasy Premier League, pemain boleh mengruskan pasukan mereka seperti melakukan penukaran dan perpindahan terus dari aplikasi ini. Selain itu anda juga boleh melihat mata semasa pasukan fantasy anda.

Muat Turun:


Samsung Galaxy P30 & P30+, Model Pertama Samsung Dengan Sokongan Pengimbas Cap Jari Atas Skrin?!

Sebelum ini Samsung ada berkongsi bakal memperkenalkan teknologi pengimbas cap jari pada skrin yang diberi nama Samsung Galaxy S10. Berdasarkan pendedahan yang mula dikongsikan di Internet, Samsung dikatakan bakal memperkenalkan teknologi tersebut lebih awal melalui pelancaran siri baharu iaitu Galaxy P tidak lama lagi.

Samsung dikhabarkan akan memperkenalkan dua model iaitu Galaxy P30 dan juga Galaxy P30+. Berbeza dengan teknologi sensor pengimbas cap jari pada skrin menggunakan ultrasonik yang akan digunakan pada Galaxy S10, kedua-dua model dari siri Galaxy P ini akan menggunakan sensor pengimbas cap jari pada skrin jenis optikal di bawah panel LCD.

Mengenai spesifikasi dan harga penawaran Galaxy P30 dan Galaxy P30+, ianya bakal diumumkan pada 11 Oktober 2018. Sama-sama nantikan!

Galaxy P30 may be Samsung’s in-display fingerprint sensor phone https://t.co/JFFy0b2s4D

— SamMobile (@SamMobiles) September 24, 2018


Samsung Muncul Dengan Dua Produk Baru – Galaxy Watch Active & Galaxy Buds

Selain kemunculan barisan Samsung Galaxy S10 dan Samsung Galaxy Fold, syarikat gergasi itu turut melancarkan dua produk baru iaitu jam pintar berfokus kecergasan – Samsung Galaxy Watch Active dan fon telinga tanpa wayar – Samsung Galaxy Buds.

Samsung Galaxy Watch Active membawakan paparan AMOLED bersaiz 1.1 inci (360 x 360 piksel) berbentuk bulat dengan bilah nipis. Ia didatangkan dengan sejumlah sensor untuk memantau kecergasan dan kesihatan termasuklah pemantauan tekanan darah dan latihan bernafas

Dikuasakan oleh cip pemproses Exynos 9110, dilengkapi memori 768MB RAM, bateri 230 mAh dan ketahanan kalis air 5ATM. Difahamkan, jam ini boleh digunakan bersama telefon pintar berasaskan Android atau iOS. Pengguna juga boleh memasang sejumlah aplikasi padanya.

Samsung Galaxy Bud antara salah satu yang menarik perhatian pada acara tersebut. Difahamkan, earphone ini menawarkan masa penggunaan sehingga 6 jam, di samping disertakan sokongan Bixby bagi mengawal melalui arahan suara.

Selain itu, ia juga dibina dengan sokongan pengecasan tanpa wayar – melalui ciri pengecasan pada Galaxy S10. Tidak ketinggalan, ia turut menyertakan kualiti sokongan mikrofon yang baik.

Setakat ini, harga jualan dan ketersediaan kedua-dua produk tersebut untuk pasaran tempatan masih belum diumumkan. Sama-sama kita tunggu.

Artikel Berkaitan:


Bertemu Huawei nova 3 Lebih Awal – Mulai 11 Ogos 2018

Bulan Julai kita telah menyambut kehadiran siri nova terbaru dari Huawei Malaysia, iaitu nova 3i dan nova 3. Seperti yang diketahui, penjualan nova 3i yang bermula 28 Julai yang lalu telah menerima sambutan memberangsangkan, justeru itu peranti yang setanding peranti flagship nova 3 juga mengambil giliran akan bermula dijual tidak lama lagi.

Pada majlis pelancaran yang lalu, pihak Huawei memberitahu bahawa nova 3 akan bermula dijual pada 17 Ogos, tetapi hari ini telah mendapat pengesahan dari Huawei jualan rasmi akan bermula pada 11 Ogos nanti dengan tawaran harga RM1,899.

Huawei nova 3 mempunyai spesifikasi dalaman yang lebih berkuasa berbanding nova 3i, seperti cip pemproses Kirin 970, 6GB RAM dan 128GB ROM, serta dwi kamera utama 16MP + 24MP dan kamera hadapan 24MP + 2MP.


“Let’s Be Clear” Diperkenal – Aplikasi Kesihatan Mudah Alih Terbaharu Bagi Penghidap Psoriasis, Psoriatic Arthritis & Ankylosing Sondylitis

Dalam usaha menangani kebimbangan berkaitan kesihatan, Novartis Malaysia kini memperkenalkan Let’s Be Clear – sebuah aplikasi kesihatan mudah alih baharu yang menyerdiakan penyelesaian lanjutan daripada perubatan untuk bagi membantu pesakit menguruskan penyakit dialami dengan lebih baik.

Aplikasi ini telah dibangunkan secara khusus bagi pesakit yang menggunakan rawatan biologik daripada Novartis untuk merawat penghidap Psoriasis (tahap sederhana & kritikal), Psoriatic Arthritis & Ankylosing Sondylitis (AS).

Dalam pada itu, aplikasi ini juga menyediakan platform yang mesra pengguna – semua di hujung jari pesakit. Ia turut menawarkan pelbagai ciri menarik termasuk, pengimbas kod QR bagi memudahkan pemantauan pengambilan ubat dan ciri penebusan yang memberikan ganjaran menarik apabila pesakit mematuhi pross pengambilan ubat.

Malah, fungsi peringatan bagi mendapatkan rawatan selanjutnya seperti suntikan, temu janji bersama doktot dan maklumat penting lain juga boleh ditambah pada halaman utama bagi memudahkan pesakit membuat rujukan. Pesakit juga boleh mengikuti perkembangan penyakit dialami menerusi catatan jurnal harian, di samping mengambil ujian berkaitan penyakit dialami secara bulanan / setiap tiga bulan – bertujuan menilai dan mengesan simptom.

Lebih menarik, aplikasi ini juga disokong oleh laman permuka secara langsung dengan doktor yang menawar bagi membolehkan mereka mendapat laporan pesakit, lantas memantau perkembangan serta kemajuan pesakit. Maklumat lanjut, layari Novartis Malaysia. Muat turun aplikasi Let’s Be Clear secara percuma menerusi :


Sony Membawakan Set Hiburan Terbaik!

Inginkan panggung wayang di rumah? Sony Malaysia telah melancarkan dua bar bunyi yang mampu mensimulasikan bunyi daripada sistem speaker 7.1 dalam sebuah sistem yang amat kompak. Dua bar bunyi yang dimaksudkan adalah Sony HT-Z9F dan juga HT-X9000F.

Kedua-dua bar bunyi ini menjanjikan persekitaran audio sinematik yang sangat mengagumkan dengan bantuan teknologi Vertical Surround Engine yang dibangunkan secara eksklusif oleh Sony dalam menawarkan efek bunyi keliling tiga dimensi. Sokongan ciri 4K HDR dan Dolby Vision turut memastikan kedua-dua bar ini untuk mengekalkan kualiti gambar.

Sony HT-Z9F adalah model yang lebih premium dan hadir dalam konfigurasi 3.1. Ia memiliki jumlah output setinggi 400W dengan aplifier daripada jenis S-Master HX. Ia dipenuhi ciri-ciri tambahan seperti WiFi, Bluetooth, HDMI Input/Output serta Chromecast.

Manakala HT-X9000F pula adalah versi bajet yang mana bar bunyi ini hadir dengan konfigurasi 2.1 dan memilki jumlah output 300W. Untuk ciri tambahan, ia hanya ada sambungan Bluetooth dan satu port HDMI.

Kepada yang berminat, kedua-dua soundbar ini boleh dibeli dengan harga RM2,829.25 (HT-Z9F) dan RM2074.53 (HT-X9000F).


Sesetengah Pengguna iOS Berhadapan Isu Ketika Menaip Di Aplikasi Facebook Messenger

Berdasarkan kepada tweet yang telah dikongsikan oleh pengguna melalui akaun Twitter, ada di antara pemilik peranti iOS berhadapan dengan isu ketika menaip di aplikasi Facebook Messenger. Aplikasi tersebut dikatakan hanya membenarkan pengguna untuk menaip beberapa patah perkataan sahaja sebelum pengguna langsung tidak boleh menaip ataupun menekan butang backspace.

@messenger @facebook @AppleSupport every time my IOS phone (iPhone 6) autocorrects in Messenger it autocorrects the word but then won’t let me type further or hit backspace. I restarted my phone and reinstalled messenger but it didn’t do anything, please help 😭

— |CHAR| (@charmizelle) January 18, 2018

Masalah ini terjadi pada sesetengah peranti iOS sahaja dan pihak Facebook telah mengesahkan kebenaran di atas isu yang telah dihadapi oleh pengguna aplikasi tersebut. Malah pengguna yang terkesan juga turut berkongsi bahawa proses restart, memadam dan memasang semula aplikasi Facebook Messenger tidak mampu mengatasi isu tersebut.

Tonight’s problem with Facebook Messenger: I can’t type more than a few words before it won’t let me type anything else. Restarting my phone and re-downloading the app did nothing.

— AJ Roccaforte (@AJRoccaforte) January 18, 2018

Menyedari akan isu ini, pihak Facebook dilihat telah memperkenalkan kemas kini terbaru untuk aplikasi Facebook Messenger untuk peranti iOS bagi mengatasi masalah yang terjadi.

Sumber: 9to5Mac


Khabar Angin : Samsung Galaxy S8 Akan Hadir Dengan Paparan Besar

Nampak gayanya Samsung dilaporkan cuba mengubat kedukaan pemilik Galaxy Note7 dengan menawarkan paparan besar bagi model akan datang, Galaxy S8. Majoriti pemilik Galaxy Note7 terdiri daripada kalangan pengguna yang sudah selesa menggunakan peranti siri Galaxy Note dan amat sukar untuk mereka berganjak ke paparan yang lebih kecil. Demi mengekalkan golongan pengguna tersebut dengan jenama Samsung, syarikat Korea tersebut dilaporkan akan menghasilkan dua variasi Galaxy S8.

Berkemungkinan besar kita akan dapat melihat Galaxy S8 dengan skrin 5.7 inci dan 6.2 inci pada tahun hadapan. Jika anda tergolong dalam kalangan pengguna yang kurang menggemari skrin yang terlalu besar pula, paparan 5.7 inci pasti cukup memadai untuk penggunaan harian anda.

Bagaimanapun kami tidak sabar menantikan pengumuman peranti ini kerana sudah pasti Samsung akan berhempas pulas memenangi hati pengguna selepas apa yang terjadi dengan Galaxy Note7.


Dapatkan Samsung Galaxy S8 dan S8+ Dengan Tawaran Istimewa

Jika anda berminat untuk mendapatkan peranti terbaru dari Samsung ini, anda boleh mendapatkannya di Roadshow yang diadakan di Sunway Pyramid (Lembah Klang), Queensbay Mall (Penang) dan Sutera Mall (Johor Bahru) serta kesemua 76 cawangan Samsung Experience Store bermula pada 5 Mei sehingga 7 Mei 2017 iaitu berlangsung selama 3 hari.

Dengan adanya program ini, para pembeli boleh mendapatkan peranti terbaru Samsung Galaxy S8 dan S8+ dengan kit permulaan Edisi Terhad yang mengandungi sarung peranti berwarna jernih, pelindung skrin, kabel USB Type-C dan juga dok pengecas tanpa wayar. Tambahan lagi, anda juga akan diberikan sebuah powerbank berkapasiti 5100mAh.

Selain dari itu, para pembeli akan ditawarkan pembelian dengan pembelian (PWP) iaitu Gear VR bersama alat kawalan (bernilai RM499) dan Gear 360 terbaru (bernilai RM999) dengan potongan harga sebanyak 50% dengan setiap pembelian Samsung Galaxy S8 ataupun S8+!

Pihak Samsung juga menerima peranti lama anda dalam kempen Trade-Up untuk masa yang terhad. Apa yang perlu anda buat ialah kunjungi Samsung Experience Store seluruh negara, lokasi Roadshow atau pengedar sah dan terima rebat istimewa untuk pembelian Samsung Galaxy S8 dan S8+.


Siri Redmi Note 9 5G Bakal Dilancarkan Pada 26 November Ini?? Betul Ke?

Berita baik buat peminat peranti dari Redmi apabila dikhabarkan jenama tersebut bakal melancarkan peranti terbaharunya iaitu Siri Redmi Note 9 5Gpada 26 November ini.

Perkara ini didedahkan menerusi satu poster di laman sesawang Weibo. Menariknya, siri ini bakal memperlihat 3 varian iaitu Redmi Note 9 5G, Redmi Note9 Pro dan Redmi Note 9 4G.

WAlaubagaimanapun, tiada sebarang spesifikasi peranti yang terdedah buat masa ini. Jadi, sama-sama kita nantikan ketika ia dilancarkan kelak.


Grab Menerbitkan Laporan ESG Pertama; Mengumumkan Inisiatif Untuk Mengurangkan Jejak Karbon

Grab, superapp terkemuka di Asia Tenggara, hari ini mengumumkan inisiatif-inisiatif baru yang mengukuhkan komitmennya untuk mengurangkan pelepasan karbon dan jejak persekitaran syarikatnya. Para pengguna Grab tidak lama lagi boleh mengurangkan jejak karbon mereka apabila membuat perjalanan menggunakan Grab menerusi ciri pengimbangan karbon (carbon offset) yang mudah digunakan di dalam aplikasi tersebut. Grab dan Hyundai Motor Group juga akan melancarkan program rintis Kenderaan Elektrik (EV) baru agar pemilikan EV lebih mampu milik dan mudah diakses,  di samping bersama-sama membangunkan pelan tindakan untuk memacu penggunaan EV di Asia Tenggara.

Inisiatif terbaru ini diumumkan sempena penerbitan Laporan Persekitaran, Sosial dan Tadbir Urus Korporat (ESG) tahunan Grab yang pertama, yang menggariskan komitmen syarikat itu dalam usaha pemerkasaan sosioekonomi, pemeliharaan alam sekitar, dan menjana prestasi kewangan yang kukuh.

Dalam satu kaji selidik ke atas pengguna Grab di enam negara Asia Tenggara, 82% responden berkata mereka bimbang tentang isu perubahan iklim dan mengambil beberapa tindakan bagi mengurangkan jejak karbon mereka[1]. Di antara mereka yang bimbang tentang isu perubahan iklim tetapi tidak mengambil tindakan. 44% menyatakan bahawa mereka tidak tahu bagaimana, dan 31% merasakan bahawa terlalu sukar untuk mengambil tindakan.

Ciri pengimbangan karbon Grab yang baru[2] akan dilancarkan di Indonesia, Malaysia dan Thailand pada bulan Julai sebelum dilancarkan ke seluruh Asia Tenggara akan membolehkan para pengguna membeli pengimbangan karbon pada harga kurang dari AS$0.10 untuk setiap perjalanan. Amaun tersebut akan digunakan untuk membiayai projek-projek pemuliharaan dan penanaman semula hutan oleh pertubuhan bukan kerajaan. Grab telah bekerjasama dengan EcoMatcher, sebuah Syarikat B yang diperakui, untuk berganding bahu dengan yayasan dan NGO yang diiktiraf bagi menanam pokok. Para pengguna di negara-negara ini akan menerima sebatang pokok yang dikhususkan untuk mereka apabila mereka menyempurnakan sejumlah perjalanan karbon neutral yang telah ditetapkan.

Menerusi EcoMatcher, para pengguna Grab boleh berkunjung ke lokasi di mana pokok mereka ditanam secara maya, menamakan pokok mereka, melihat foto pokok mereka yang baru ditanam, dan mempelajari lebih banyak lagi mengenai peladang yang menanam pokok mereka. Selain itu, pengguna Grab di Malaysia juga dapat menanamkan sebatang pokok melalui EcoMatcher dengan menggunakan mata GrabRewards mereka dari akhir bulan Jun.


Kolaborasi Realme Malaysia Dan Lazada Malaysia Sempena Super Brand Day, Tawar Harga Terbaik Dan Hadiah Menarik

Realme Malaysia kini berkolaborasi bersama Lazada Malaysia sempena Super Brand Day yang akan berlangsung pada 27 Februari pastinya menyajikan pengurangan harga serta hadiah eksklusif.

Pada tawaran tersebut, beberapa tawaran istimewa akan diberikan. Pada hari tersebut, Realme C1 yang disertakan dengan 2GB RAM and 32GB ROM akan membuat kemunculan sulungnya di Lazada. Produk lain juga turut tersedia termasuklah Realme C1 (2GB RAM + 16GB ROM), Realme 2 (3GB RAM + 32 GB ROM, 4GB RAM + 64GB ROM), Realme 2 Pro (4GB RAM + 64GB ROM, 8GB RAM + 128GB ROM) dan Realme earphones.

Terdapat potong harga yang sangat gila pada hari tersebut. Bagi model telefon Realme C1 (2GB RAM+16GB ROM) pada 12 tengah malam, Realme 2 Pro (4GB RAM + 64GB ROM) pada 9 pagi dan Realme Earphone pada 7 malam.

Sebagai sebahagian daripada Lazada Super Brand day, Realme Malaysia akan menyediakan potong harga bagi model realme C1, pada 21, 23, 25 dan 27 Februari. Bagi Realme 2 pula adalah pada 22 dan 24 Februari dan Realme 2 Pro pula pada 26 Februari.

Anda juga berpeluang memenangi hadiah eksklusif iaitu Realme Earphone pada harga istimewa. Caranya mudah sahaja:

Anda juga berpeluang memenangi sebuah power bank. Ikuti langkah ini:

Pertandingan ini berakhir pada 3 Mac jam 11.59 malam. Pemenang akan dipilih secara rawak dan akan dihubungi melalui email.

Untuk mendapatkan maklumat lanjut, layari laman sesawang Realme Malaysia’s official Lazada store .

Baca juga:


PewDiePie Kini Mempunyai Rangkaian Media Sendiri

PewDiePie merupakan bintang sensasi YouTube yang mempunyai lebih daripada 41 juta penonton setia. Beliau bermula dengan memuat naik video-video yang direkod ketika bermain permainan video mencapai populariti yang mendadak kerana penonton amat menggemari reaksi yang ditunjukkan ketika bermain.

Pada awal tahun ini YouTube mengumumkan telah bekerjasama dengan PewDiePie dalam menghasilkan siri video Scare PewDiePie, dan tidak lama selepas itu PewDiePie pula melancarkan rangkaian media beliau yang dikenali dengan RevelMode. Rangkaian media tersebut turut menampilkan bintang-bintang YouTube yang terkenal seperti CinnamonToastKen (Ken Morrison), CutiePieMarzia (Marzia Bisognin), Dodger (Brooke Lawson), EmmaBlackery (Emma Blackery), JackSepticEye (Sean McLoughlin), Jelly (Jelle van Vucht), Kwebbelkop (Jordi van den Bussche) dan Markiplier (Mark Fischbach).

Menurut PewDiePie atau nama sebenarnya Felix Kjellberg, rangkaian tersebut mempunyai kandungan video yang digemari penonton seperti permainan video, animasi, fesyen dan lain-lain. Selain itu beliau juga bercadang meletakkan satu saluran kebajikan bagi membantu mereka yang memerlukan pada rangakaian tersebut.


MWC 2018 : Nokia 1 Diperkenalkan Dengan Android Oreo Go Edition

HMD Global yang mempelbagaikan barisan peranti mereka telah memperkenalkan sebuah lagi telefon pintar iaitu Nokia 1. Peranti ini menggunakan sistem operasi asas Android Oreo Go Edition yang memerlukan peranti berspesifikasi rendah khususnya RAM dibawah 1GB.

Nokia 1 hadir dengan skrin berwarna 4.5-inci IPS LCD FWGA yang dikuasakan pemproses MediaTek MT6737M. Memori dalaman pula dibekalkan RAM 1GB, serta storan 8GB yang boleh diperluaskan melalui kad microSD.

Tidak ketinggalan juga, kamera belakang menempatkan sensor 5 Megapiksel sementara kamera depan 2 Megapiksel. Peranti Android Oreo Go Edition ini dijana bateri sebesar 2,150mAh.

Nokia 1 ditawarkan pada harga jimat poket iaitu USD89 (lebih kurang RM350) dalam pilihan warna Warn Red dan Dark Blue. Panel belakang yang boleh dicabut boleh didapati dalam pilihan warna Azure, Grey, Yellow, dan Pink dengan tambahan USD7.99 (lebih kurang RM31.40). Nokia 1 bakal menembusi pasaran global bermula April 2018.


Pusat Inovasi Pengeluaran Pintar Hexagon Dibuka di Singapura

SINGAPORE, 14 Mei 2021 /PRNewswire/ — Hexagon Manufacturing Intelligence melancarkan Pusat Inovasi Pengeluaran Pintar baharunya di Singapura – dilengkapi dengan teknologi perkakasan dan perisian canggih yang bertujuan untuk mendayakan masa hadapan berautonomi.

Lim Boon Choon, Presiden, Hexagon Manufacturing Intelligence- KAI, dengan HE Niclas Kvarnstrom, Duta Sweden ke Singapura

Kemudahan utama Hexagon di Asia Tenggara menampilkan portfolio teknologi pengeluaran digital pintar yang tiada tandingan dan ekosistem terhubung berautonomi. Ini merangkumi penyelesaian Kejuruteraan Berbantu Komputer (CAE) canggih terkini Hexagon untuk reka bentuk kejuruteraan; perisian Pengeluaran Berbantu Komputer (CAM) untuk aplikasi pengeluaran; penyelesaian metrologi ketepatan, sensor unggul, automasi, Kecerdasan Buatan (AI), pembelajaran mesin, pengurusan data dan analitik.

Lim Boon Choon, Presiden untuk Hexagon Manufacturing Intelligence, Korea, ASEAN, Pasifik, dan India berkata, “Pusat ini menawarkan persekitaran buat penginovasi, jurutera rekaan dan pengeluar untuk menguji ciptaan mereka untuk kualiti, kecekapan, keselamatan dan produktiviti dengan akses kepada portfolio Penyelesaian Pintar canggih Hexagon.

“Kami merupakan satu-satunya pembekal di dunia dengan keupayaan terhubung hujung ke hujung – daripada reka bentuk, pengeluaran, jaminan kualiti, analisis data, kembar digital, keterhubungan kedai, hinggalah kepada Kecerdasan Buatan dan pembelajaran mesin.

“Pusat Inovasi Pengeluaran Pintar Hexagon menggerakkan kami lebih dekat ke arah masa hadapan berautonomi di mana perniagaan, industri dan kemanusiaan berkembang secara mampan,” kata Lim dengan bersemangat.

Teknologi pintar perintis dan revolusioner Hexagon yang lain termasuk sensor tanpa sentuh canggih terkini yang dipasang di mesin, pada mesin pengukur koordinasi (CMM) serta Penjejak Laser akan segera ditampilkan di sini.”

Paolo Guglielmini, Presiden Hexagon Manufacturing Intelligence berkata, “Singapura merupakan lokasi yang strategik buat pusat inovasi Hexagon di rantau ASEAN, di mana kami telah menyaksikan peningkatan pesat dalam inovasi baharu dan syarikat baru mula di rantau ini dan pengembangan teknologi 5G. Kami berharap dapat menyokong penerapan teknologi maju dan pengeluaran pintar untuk menyokong pertumbuhan dalam industri seperti elektronik, teknologi perubatan atau eMobiliti.”

Penyelesaian di Pusat Inovasi Pengeluaran Pintar Hexagon:

CAE Maju: untuk kejuruteraan reka bentuk, untuk simulasi dalam proses simulasi pengeluaran Dinamik dan Moden Perkomputeran Bendalir seperti pembentukan, penghentakan, kimpalan dan pengeluaran bahan tambahan

Hexagon memiliki kemudahan yang sama di China; AS; Jepun dan beberapa negara Eropah dan akan berkembang meliputi merangkumi Thailand, Vietnam, India dan Korea tidak lama lagi.

Pelancaran di Singapura dirasmikan oleh Tuan Yang Terutama Niclas Kvarnstrom, Duta Sweden ke Singapura.

Untuk maklumat lanjut, kunjungi hexagonmi.com.

Keywords:  Computer Software Computer/Electronics Mining/Metals New products/services STEM (Science，Technology，Engineering，Mathematics)

Source: PRNEWSWIRE


Iyuno Media Group Memeterai Perjanjian untuk Mengambil Alih SDI Media

Membentuk Syarikat Perkhidmatan Penyetempatan Global Paling Komprehensif dalam Industri Media dan Hiburan

LOS ANGELES, 23 Januari 2021 /PRNewswire/ — Iyuno Media Group, sebuah syarikat yang menerajui pasaran perkhidmatan penyetempatan dalam industri media dan hiburan, hari ini mengumumkan ia telah memeterai perjanjian dengan Imagica Group Inc. untuk mengambil alih SDI Media secara 100%. Transaksi ini, yang tertakluk kepada semakan dan kelulusan daripada pihak berkuasa berkaitan, menyatukan kedua-dua syarikat dengan misi yang sama untuk menyokong, menginovasi dan menerajui seni penceritaan global. Terma transaksi tidak dinyatakan.

“SDI Media amat bersesuaian dengan Iyuno,” kata Shaun Gregory, Ketua Pegawai Eksekutif, Iyuno Media Group. “Kami begitu serasi dalam aspek piawaian kualiti, strategi pelengkapan dan tawaran perkhidmatan kami. Sebagai sebuah syarikat gabungan, kami akan terus memberikan perkhidmatan dan inovasi teknologi terbaik kepada industri kami. Kami yakin bahawa pelanggan baharu dan sedia ada akan mendapat manfaat daripada pengalaman dan keupayaan syarikat gabungan secara kolektif.”

“Industri media dan hiburan telah berkembang pesat dalam beberapa tahun kebelakangan ini dengan peningkatan dalam perkhidmatan penstriman video dan kami melihat syarikat media bergabung untuk mewujudkan dan menyampaikan lebih banyak kandungan kepada penonton yang semakin berbeza-beza di seluruh dunia,” kata David Lee, Pengerusi Eksekutif, Iyuno Media Group. “Kini, penonton lebih gemar menonton program yang diterbitkan di peringkat antarabangsa dan disetempatkan dalam bahasa mereka. Ini mendorong permintaan yang semakin meningkat untuk menghasilkan pelbagai bahasa yang diperlukan dan disampaikan pada skala dan kelajuan yang dikehendaki oleh pelanggan kami.”

Perbelanjaan pengguna ke atas kandungan diramalkan meningkat dua kali ganda dari tahun 2019 hingga 2024; pertumbuhan pesat ini membawa kepada peningkatan yang selari dengan permintaan terhadap kandungan setempat yang berkualiti tinggi.

“Sebagai dua buah syarikat penyedia perkhidmatan penyetempatan media dan hiburan terkemuka di dunia, kami akan bersama-sama menyediakan penyelesaian yang pertama kali diwujudkan untuk pasaran ini,” Encik Lee menyambung. “Kedua-dua buah syarikat dianggap sebagai peneraju perkhidmatan, liputan global dan inovasi yang berkualiti. Dengan menggabungkan kedua-dua syarikat ini, matlamat kami adalah untuk menyokong keperluan yang meningkat dengan pesat daripada perniagaan media di seluruh dunia – bukan hanya dengan menawarkan skala, liputan global dan keupayaan serba lengkap di seluruh operasi kami di seluruh dunia – tetapi juga dengan menggunakan teknologi canggih seperti Kecerdasan Buatan untuk menyampaikan sokongan terbaik kepada industri.”

“Kami teruja untuk menyertai Iyuno dan menjadi sebahagian daripada syarikat perkhidmatan penyetempatan terkemuka dalam industri,” kata Mark Howorth, Ketua Pegawai Eksekutif, SDI Media. “Kami percaya bahawa peningkatan terhadap keperluan untuk agihan kandungan global dalam industri ini hanya boleh dilakukan oleh pembekal perkhidmatan pelengkap yang dapat berkembang bersama-sama mereka dalam menyokong segala keperluan mereka.”

Dalam transaksi ini, Iyuno disokong oleh Altor, Shamrock Capital dan SoftBank Ventures Asia yang merupakan rakan kewangan utamanya. Tiga pelabur tersebut amat gembira melihat momentum yang berterusan dalam pengembangan dan kepelbagaian portfolio Iyuno Media Group. Penyempurnaan transaksi ini masih tertakluk kepada semakan dan kelulusan daripada pihak berkuasa yang berkaitan.

TENTANG IYUNO MEDIA GROUPIyuno Media Group (www.iyunomg.com) ialah peneraju pasaran dalam penyetempatan media dengan teknologi canggih yang menyediakan perkhidmatan alih suara, sari kata dan kejuruteraan media dalam lebih daripada 80 bahasa. Sebagai perintis inovatif yang berpegang kepada nilai teras dalam industri yang sentiasa berubah-ubah, Iyuno Media Group menggunakan teknologi dalamannya yang canggih ke atas semua produk dan perkhidmatan yang ditawarkannya. Kini, syarikat ini mengendalikan 35 buah kemudahan tempatan di seluruh dunia, merangkumi rangkaian tapak yang dimiliki sepenuhnya di 30 buah negara di Eropah, Asia dan Amerika – yang menawarkan penyelesaian serba lengkap untuk syarikat penyiaran, semua studio filem utama, OTT dan platform penstriman.

TENTANG SDI MEDIA SDI Media (www.sdimedia.com) ialah salah satu syarikat penyedia penyetempatan media terkemuka di dunia yang menawarkan perkhidmatan alih suara, sari kata dan media kepada pemilik kandungan, syarikat penyiaran dan pengedar pelbagai platform. SDI Media menawarkan penyelesaian penyetempatan serba lengkap untuk siaran teater dan siri berepisod, menggunakan salah satu rangkaian aplikasi perisian penyetempatan tersuai paling komprehensif dalam industri. Rangkaiannya yang terdiri daripada 33 buah kemudahan alih suara yang dimiliki dan dikendalikan di Asia, EMEA dan Amerika mempunyai lebih 150 bilik rakaman dan 85 bilik adunan di seluruh dunia.

PERNYATAAN BERPANDANGAN KE HADAPANSiaran akhbar ini mungkin mengandungi pernyataan berpandangan ke hadapan yang tertakluk kepada peruntukan perlindungan keselamatan di bawah Akta Pembaharuan Litigasi Keselamatan Swasta 1995, termasuk pernyataan tentang strategi Iyuno untuk menyediakan penyetempatan yang dipertingkatkan dan penyelesaian penterjemahan yang menggunakan aset SDI Media, jangkaan selesainya proses pengambilalihan dan tempoh masa ia berlaku, serta manfaat yang diharapkan untuk Iyuno dan para pelanggannya sebaik sahaja sempurnanya proses pengambilalihan tersebut. Pembaca diingatkan bahawa pernyataan berpandangan ke hadapan ini hanya merupakan ramalan dan mungkin berbeza secara material daripada peristiwa atau hasil sebenar akan datang disebabkan oleh pelbagai faktor, yang antara lainnya termasuklah, syarat penyempurnaan transaksi yang mungkin tidak dipenuhi atau penyempurnaan mungkin ditangguhkan, kesan berpotensi terhadap perniagaan SDI Media yang disebabkan oleh ketidakpastian tentang pengambilalihan, pengekalan pekerja di SDI Media dan keupayaan Iyuno untuk mengintegrasikan SDI Media dengan jayanya dan mencapai manfaat yang diramalkan, kondisi perniagaan dan ekonomi serta trend pertumbuhan di pasaran yang berkaitan dan di pelbagai rantau geografi, kondisi ekonomi dan ketidakpastian global dalam persekitaran geopolitik serta faktor risiko lain. Mana-mana pernyataan berpandangan ke hadapan dalam keluaran ini adalah berdasarkan maklumat terhad yang tersedia pada masa ini kepada Iyuno serta tertakluk kepada perubahan dan Iyuno tidak semestinya mengemas kini sebarang maklumat tersebut.

Keywords: Advertising Broadcast Technology Computer/Electronics Entertainment Multimedia/Online/Internet Acquisitions, mergers, takeovers

Source: PRNEWSWIRE


Pelan Telco Paling Complete Siri iPhone 11! Hanya RM1,638 Untuk Dapatkan iPhone 11 Di Celcom!

Siri iPhone 11 akhirnya tiba! Kini ia telah dibuka sesi pra-tempahan di 4 telco tempatan dengan tawaran yang masing-masing menarik.

Digi, Maxis dan Celcom seperti biasanya akan menawarkan pelan yang pelbagai bagi memenuhi keperluan pelanggan mereka, manakala U Mobile hanya menawarkan pelan Hero Unlimited P99 dan P139 sahaja.

Antara pelan-pelan yang ditawarkan, Celcom adalah yang paling mesra harga tambahan lagi anda boleh mendapatkan diskaun RM100 jika membuat pra-tempahan atas talian melalui pelan device bundle.


Sony Xperia L4 Diperkenal – Sokong Nisbah Aspek 21:9 + 3 Kamera Utama + Bateri Lebih Besar

Sony Xperia L4 kini diperkenal! Ia membawakan banyak peningkatan berbanding pendahulunya dan berkongsi DNA yang sama dengan Sony Xperia 1 – di mana membawakan sokongan tiga kamera utama + nisbah aspek 21:9 + bateri lebih besar.

Sony Xperia L4 membawakan paparan LCD bersaiz 6.2″ HD+ dengan niosbah aspek yang lebih tinggi – sekaligus menjadikannya lebih mudah untuk menggunakan dua aplikasi secara serentak dalam mod potret.

Untuk dalaman, ia dijana oleh cip pemproses MediaTek Helio P22 dan dibantu memori sebesar 3GB RAM dan storan terbina sehingga 64GB. Untuk kamera, ia menyertakan 3 kamera belakang dengan gabungan 13MP + 5MP + 2MP. Kamera selfie pula sebesar 8MP. Melengkapi peranti adalah bateri berkapasiti 3,580mAh.


Liga Profesional Mobile Legends Malaysia, Singapura Tawar Hadiah Lebih RM418,000

Jika anda seorang yang mahir dalam permainan Mobile Legends, eGG Network dan Moonton Present menganjurkam satu pertandingan perlawanan liga profesional Mobile Legends: Bang Bang tidak lama lagi.

Pertandingan ini terbuka kepada pemain-pemain di Malaysia dan Singapura yang menawarkan hadiah keseluruhan bernilai USD100,000 iaitu kira-kira RM418,900 selepas tukaran wang semasa.

Ini merupakan liga yang pertama kali dianjurkan di kedua-dua buah negara dimana juara akan membawa pulang hadiah utama USD20,000 (RM83,780). Lapan pasukan terakhir akan berentap selama 3 hari pada Mac tahun hadapan.

Di samping itu, pihak penganjur juga akan membawakan siaran langsung perlawanan terpilih kepada peminat-peminat Mobile Legends di luar sana.

Pendaftaran dibuka hari ini 14 November 2017 di laman sesawang MPL.


Audra Home, Audra Business Boleh Didapati Pada Harga Bermula RM699

Kehadiran internet sememangnya memudahkan urusan harian manusia. Meskipun demikian, penggunaan Internet yang tidak terkawal boleh membawa keburukan dan ketagihan.

Bagi menangani isu tersebut, Audra dengan kerjasama 11 Street kini telah melancarkan dua produk iaitu Audra Home (RM699) dan Audra Business (RM999) ke pasaran tempatan – membolehkan pengguna mengawal aktiviti penggunaan internet di rumah mahupun pejabat pada bila-bila masa.

Audra HomeAudra menggabungkan perkhidmatan berasaskan awan diantara sebuah modem dan penghala WiFi berperanan sebagai lapisan tambahan kawalan dan perlindungan untuk mengawal penggunaan internet pengguna.

Melalui Audra, pengguna boleh memilih mod penetapan berdasarkan keperluan persekitaran termasuk mengehadkan kandungan dan laman web, menetapkan had masa melayari internet dan mempertahankan keselamatan rangkaian daripada serangan virus.

Orang ramai kini boleh mendapatkan kedua-dua peranti tersebut secara eksklusif di 11 Street dan pembelian setiap unit akan didatangkan dengan langganan setahun. Lebih istimewanya pembelian yang dibuat pada Oktober, Audra akan memberikan langganan percuma setahun menjadikan dua tahun secara keseluruhannya.

Untuk maklumat lanjut mengenai tawaran terbaharu ini, sila layari SINI.


Derma Pensil Atau Pen Terpakai Untuk Memenangi Acer Switch Alpha 12

Dengan hanya menderma pensil atau pen terpakai, orang ramai berpeluang untuk membawa pulang Acer Switch Alpha 12, laptop 2 dalam1 yang pertama mempunyai sistem penyejukan cecair!

Bermula dari sekarang sehingga 30 September 2016, Acer Malaysia menjalankan kempen untuk mengumpul pensel dan pen untuk didermakan kepada pelajar kurang bernasib baik. Orang ramai boleh membawa pen atau pensil yang masih boleh digunakan dan letakkan ia ke dalam kotak yang disediakan di lokasi-lokasi tertentu.

Sebagai balasan kepada sumbangan anda, penderma akan berpeluang untuk memenangi sebuah Acer Switch Alpha 12 yang mempunyai paparan sentuh 12 inci dengan resolusi
2160 x 1440 piksel. Acer Malaysia berharap dapat mengumpul sejumlah 10,000 pensil boleh guna dan pen pada akhir kempen.

Kempen Acer #13HourOutfitChallengeDi samping itu, dari sekarang hingga 25 September 2016, orang ramai boleh mengambil bahagian dalam pertandingan harian Acer #13HourOutfitChallenge dengan mengambil gambar dan berkongsi di Facebook dan Instagram dari 10:00 pagi sehingga 11.00 malam untuk berpeluang memenangi mana-mana tiga hadiah harian daripada Uniqlo berupa baucar bernilai RM150 dan baucar Acer bernilai RM300.

Bukan itu sahaja, tiga pemenang harian berpeluang memenangi komputer riba Acer Aspire S 13 dan seorang pemenang bertuah berpeluang muncul di dalam majalah fesyen yang terkenal.


ASUS Lancarkan Siri ZenBook Baru Cecara Rasmi! Buat Pertama Kalinya Menggunakan Skrin OLED, & 360 ° ErgoLift!!!

ASUS baru sahaja melancarkan beberapa produk baru untuk siri ZenBooknya, termasuk ZenBook Flip S OLED (UX371), ZenBook Flip OLED (UX363) dan ZenBook Duo 14. Siri produk baru ini semuanya dilengkapi dengan skrin ASUS OLED terkini.

Ini adalah komputer riba OLED 4K 13 inci yang paling nipis di dunia. Reka bentuk badan yang ringkas menjadikan ZenBook Flip S OLED ringan dan mudah alih, dengan ketebalan hanya 13.9mm dan berat hanya 1.2kg. HAdir dengan warna Jade Black dipadankan dengan sorotan berlian tembaga merah yang berbeza dan jalur hiasan aluminium. Pada masa yang sama, ia menggunakan engsel ErgoLift 360 ° yang tahan lama yang boleh digunakan pengguna dalam pelbagai bentuk. contohnya, mod komputer riba, tablet, pendirian dan khemah.

Dalam pada itu, NumberPad 2.0 pada trackpad menyokong kemasukan data yang pantas, dan juga memperkenalkan reka bentuk papan kekunci tepi-ke-tepi baru yang dapat memberi ruang untuk seluruh baris kunci fungsi tambahan yang mudah di sebelah kanan susun atur.

Skrin ZenBook Flip S OLED adalah skrin sentuh 4K UHD OLED NanoEdge PANTONE® yang sangat baik dengan gamut warna 100% DCI-P3 dan sijil VESA DisplayHDR 500 True Black, dengan warna hitam pekat dan kontras yang sangat baik. Paparan 500-nit mencapai nisbah kontras 1,000,000: 1 yang sangat baik, sudut tontonan 178° yang luas juga memudahkan kolaborasi, dan masa tindak balas yang sangat pantas 0.2ms juga memastikan tiada kandungan gerakan kabur dan pengguliran yang lancar.

Pada saat yang sama, ia juga telah memperoleh sertifikasi TÜV Rheinland, yang dapat mengurangi radiasi yang berpotensi berbahaya sebanyak 70%, melindungi mata pengguna secara efektif, dan bahkan menyokong stylus aktif ASUS Pen baru dengan tekanan 4096 untuk input intuitif.

Dari segi dalaman, ZenBook Flip S OLED dilengkapi dengan pemproses Intel Core i7 generasi ke-11 terkini, grafik Intel Iris Xe dan RAM berkelajuan tinggi 16GB. Tambahan lagi, ia hadir dengan storan 1TB M.2 NVMe PCIe 3.0 x4 SSD. Ia dijual pada harga RM6799!!

ZenBook Flip 13 OLED terbaru (UX363) adalah komputer riba yang paling nipis di dunia, dengan ketebalan badan hanya 13.9mm dan berat hanya 1.3kg. Ia juga mempunyai engsel 360 ° ErgoLift yang direka dengan tepat untuk pelbagai mod penggunaan., Termasuk komputer riba, tablet, khemah, pendirian, atau mod apa pun di antara. Walaupun dengan reka bentuk yang sangat nipis, komputer riba masih menyediakan port I / O yang komprehensif, termasuk HDMI bersaiz penuh, USB Type-A dan dua port USB-C Thunderbolt 4, dan juga dilengkapi dengan ASUS NumberPad 2.0, yang lebih daripada pad sentuh. Generasi sebelumnya lebih besar 30% dan dilengkapi dengan papan kekunci berangka LED yang terang untuk menaip dengan mudah.

ZenBook Flip 13 OLED menggunakan skrin sentuh FHD OLED NanoEdge 13.3 inci, dengan masa tindak balas 0.2ms yang pantas, memberikan gamut warna ultra lebar DCI-P3 100%, dan dengan bingkai ultra tipis 3.9mm, ia dapat menghadirkan pengguna kesan visual dengan jelas. Selain itu, dengan bantuan kontras yang sangat tinggi dan pembiakan warna yang tepat, semua kandungan kelihatan jelas walaupun dalam persekitaran yang lebih gelap, dan bahkan pengguna dapat mengurus nisbah cahaya biru, sehingga mengurangkan pelepasan cahaya biru yang berpotensi berbahaya hingga 70%.

Komputer riba ini dilengkapi dengan pemproses Intel Core i7 generasi ke-11 terkini dan grafik Intel Iris Xe yang baru, dan juga telah lulus pensijilan Intel Evo, memastikan prestasi dan kelajuan tindak balas yang sangat baik, penggunaan bateri yang cekap dan penggunaan kuasa. Kesan visual yang menakjubkan. Komputer riba mempunyai bateri berkapasiti tinggi 67Wh yang boleh beroperasi berterusan selama 14 jam dengan sekali cas, yang sangat sesuai untuk gaya hidup hari ini di mana sahaja. Perlu disebutkan bahawa notebook menyokong pengecasan pantas dengan pengecas 65W yang disertakan.

Harga jualan ASUS ZenBook Flip 13 OLED (UX363):• RM4699 (i5-1135G7)• RM5199 (i7-1165G7)

Komputer riba ini dikuasakan oleh pemproses Intel Core i7 generasi ke-11 terbaru, dengan RAM hingga 16GB, dan storan 512GB PCIe 3.0 x4 SSD ultra-pantas untuk memastikan masa permulaan yang cepat dan pemuatan aplikasi yang pantas, yang membantu mempercepat sebarang aliran kerja dan mengoptimumkan produktiviti .

ZenBook Duo 14 menggunakan grafik NVIDIA GeForce MX450, yang dapat memberikan kesan visual halus kepada pengguna multi-tugas, meningkatkan kerja penyuntingan foto dan video, dan teknologi prestasi pintar ASUS terbina dalam komputer riba dapat diselaraskan dengan Intel generasi ke-11 Pemproses bekerjasama untuk meningkatkan prestasi dengan bijak. Dalam mod prestasi, pengguna dapat menikmati peningkatan prestasi 40% lebih tinggi berbanding komputer riba standard yang serupa.Selain itu, komputer riba juga mengintegrasikan sistem terma AAS Plus untuk mengoptimumkan prestasi penyejukan.

Sudah tentu, titik penjualan dan ciri terbesar ZenBook Duo 14 adalah skrin sekunder ScreenPad Plus. Kali ini memperkenalkan reka bentuk ScreenPad Plus yang boleh dimiringkan baru. Skrin sentuh tambahan bersaiz penuh ini mempunyai resolusi 1920 × 515 dan kecerahan yang lebih tinggi 400 nits., dan boleh memiringkan secara automatik hingga 7°, sehingga mengurangkan silau dan pantulan, meningkatkan keterbacaan, dan juga dapat diletakkan pada sudut yang ramah stylus, dan bahkan membantu menghilangkan panas. Perlu disebutkan bahawa kedua-dua paparan ini menyokong peranti kelas tekanan 4096 terbaru, termasuk ASUS Pen.

Harga jualan ASUS ZenBook Duo 14 (UX482) yang dicadangkan adalah:• RM5499 (i5-1135G7 + 8GB RAM)• RM6499 (i7-1165G7 + 16GB RAM)


Xinhua Silk Road: Daya Hidup Digital Dan Forum Bandar Indah Yang Diadakan di NW. Xi’an China pada hari Ahad

BEIJING, 30 Okt. 2020 /PRNewswire/ — Forum yang bertemakan “Daya Hidup Digital Dan Forum Bandar Indah” diadakan di Xi’an, ibu kota Provinsi Shaanxi di barat laut China pada hari Ahad.

Digital Vitality and Beautiful City Forum was held in NW. China’s Xi’an on Sunday.

Forum yang diadakan semasa Festival Pengatur Cara Global ke-4 2020, menjemput pakar dan wakil perusahaan untuk mengadakan perbincangan mendalam mengenai topik-topik seperti trend teknologi bandar pintar, kerjasama antarabangsa, dan pemerkasaan digital dalam transformasi dan menaiktaraf industri tradisional.

Menurut Shan Zhiguang, pengarah Jabatan Kepenerangan dan Pembangunan Industri Pusat Maklumat Negeri, pembangunan bandar yang didorong oleh pelbagai elemen teknologi digital akan terus maju ke arah tujuan menjadi lebih berperikemanusiaan, pintar dan selesa.

Blockchain secara beransur-ansur memasuki semua lapisan masyarakat dan akan menyokong pembangunan bandar pintar, kata Wei Kai, timbalan pengarah Pengkomputeran Awan & Institut Penyelidikan Data Raya dengan Akademi Teknologi Maklumat dan Komunikasi China (CAICT).

Bagi kerjasama antarabangsa mengenai bandar pintar, Mushahid Hussain Sayed, Senator Parlimen Pakistan dan ahli Jawatankuasa Pakar Penyelidikan dan Pembangunan Antarabangsa (RDI), berkata, kerjasama antara China dan Pakistan dalam bandar pintar memberi tumpuan kepada mewujudkan persekitaran yang bersih dan hijau, menggunakan perisian pengecaman muka untuk memastikan keselamatan bandar, serta aplikasi khas yang berkaitan dengan kesihatan, penduduk dan menjejak wabak.

Ahli Majlis Anwar Adams, Presiden Parti Bebas Demokratik Afrika Selatan, percaya bahawa kerjasama antara China dan Afrika Selatan dalam penyelidikan dan pembangunan teknologi teras serta promosi aplikasi piawai di bandar digital pintar akan diperkukuhkan lagi di masa depan.

Pemerkasaan digital untuk transformasi industri juga menjadi topik hangat.

Beberapa tahun kebelakangan ini, Shaanxi Blower (Group) Co., Ltd., antara pengeluar ‘blower’ di China, telah melakukan usaha transformasi digital pintar melalui pembaharuan institusi, pembuatan pintar dan kewangan modal, menggalakkan syarikat agar menjadi perusahaan tenaga hijau pintar kelas dunia, menurut Jia Yani, timbalan pengurus besar dan ketua jurutera syarikat itu.

Dalam menghadapi struktur pasaran baharu, industri minuman likuor hendaklah meneroka saluran pemasaran baharu dan secara beransur-ansur mewujudkan interaksi organik antara pengedar dan pasaran untuk mempromosikan pembangunan sistem e-dagang yang didorong oleh perkhidmatan dan mewujudkan platform komunikasi industri wain, kata Gao Hongtao, wakil pengurus besar Shaanxi Xifeng Liquor Co., Ltd.

Pautan asal: https://en.imsilkroad.com/p/317105.html

Keywords: Computer/Electronics Environmental Products & Services Green Technology Trade show news Blockchain

Source: PRNEWSWIRE


LTI Memperluas Hubungan Strategik dengan Amazon Web Services

– Perjanjian kerjasama strategik berbilang tahun ini akan mempercepat nilai dan inovasi pelanggan melalui transformasi digital

MUMBAI, India, 16 Jun 2021 /PRNewswire/ — Larsen & Toubro Infotech (BSE: 540005) (NSE: LTI), sebuah syarikat perundingan teknologi dan penyelesaian digital global telah memeterai perjanjian kerjasama strategik dengan Amazon Web Services (AWS).

LTI telah melancarkan unit awan baru-baru ini yang dikhususkan kepada AWS dan akan memberi tumpuan kepada penghijrahan dan pemodenan, beban kerja aplikasi SAP, analisis data dan Internet Benda (IoT) yang lengkap dengan nasihat, khidmat profesional dan kemampuan penyampaian LTI. Selain itu, LTI akan membangunkan pemecut canggih dan mencipta tawaran awan berfokuskan industri bagi sektor Perkhidmatan Perbankan dan Kewangan, Pembuatan, Peruncitan & CPG, Media & Hiburan, Teknologi Tinggi dan Insurans.

Sanjay Jalona, Ketua Pegawai Eksekutif & Pengarah Urusan LTI berkata, “Syarikat-syarikat mahukan kepantasan dan kecekapan apabila mereka menggunakan perkhidmatan awan bagi memperoleh kelebihan daya saing dan meningkatkan penglibatan pelanggan. Kerjasama dengan AWS akan membantu kami mencapai objektif ini dan mempercepat perkhidmatan serta penyelesaian kami untuk membina, memindahkan, mengurus, mengendali dan mengoptimumkan persekitaran AWS serta infrastruktur pelanggan kami.”

Siddharth Bohra, Ketua Pegawai Perniagaan & Ketua Unit Perniagaan Awan LTI berkata, “Kerjasama ini akan menyokong peningkatan amalan AWS LTI dengan kerjasama yang lebih terperinci dalam pembangunan produk dan perkhidmatan. LTI akan memanfaatkan pengalaman dan pengetahuannya yang mendalam untuk memacu transformasi digital yang serba lengkap bagi perusahaan global yang menggunakan penyelesaian industri, platform analisis dan perkhidmatan teknologi canggih yang dibina dan digunakan pada AWS.”

“Kami gembira dapat meningkatkan kerjasama kami dengan LTI,” kata Doug Yeum, Ketua Organisasi Rakan Global AWS. “Melalui kerjasama ini, LTI akan memperluas amalan AWS mereka untuk memberikan perkhidmatan kepada pelanggan global memandangkan para pelanggan ini ingin memanfaatkan perkhidmatan AWS bagi mempercepat transformasi digital mereka, berinovasi dengan kadar yang lebih pantas dan menyelesaikan masalah perniagaan yang paling mencabar.”

Bobby George, Naib Presiden Kanan & Ketua Pegawai Digital Carrier berkata, “Di Carrier, awan merupakan teras strategi transformasi digital kami dan memainkan peranan penting dalam memacu inisiatif perniagaan kami untuk mengembangkan segmen, menyampaikan produk dan perkhidmatan digital baharu serta meningkatkan pengalaman pelanggan. Dengan pengetahuan mereka yang mendalam tentang ekosistem Carrier dan kepakaran AWS yang kukuh, LTI merupakan rakan kongsi penting dalam perjalanan kami ini. Saya mengucapkan tahniah kepada LTI dan AWS atas kerjasama strategik yang mereka jalinkan dan berharap dapat mempercepatkan transformasi di Carrier. Semoga berjaya!”

Setelah mencapai kecekapan AWS dalam DevOps (Operasi Pembangunan), Penghijrahan, Data & Analisis, Perkhidmatan Kewangan, Pembelajaran Mesin, Beban Kerja Microsoft dan SAP, LTI telah melaburkan sejumlah besar dalam membangunkan kepakaran AWS.

Tentang LTI :

LTI (NSE: LTI) ialah sebuah Syarikat perundingan teknologi dan penyelesaian digital global yang membantu lebih 400 pelanggan berjaya dalam dunia yang kian menumpu. Dengan operasi di 31 buah negara, kami berusaha keras untuk pelanggan kami dan mempercepat transformasi digital mereka dengan platform Mosaic LTI yang membolehkan perjalanan mudah alih, sosial, analitik, IoT dan awan mereka. Ditubuhkan pada tahun 1997 sebagai anak syarikat Larsen & Toubro Limited, warisan unik kami memberi kami kepakaran dunia nyata yang tiada tandingan untuk menyelesaikan cabaran perniagaan yang paling kompleks meliputi semua industri. Setiap hari, pasukan kami yang terdiri daripada lebih 35,000 warga LTI mendayakan pelanggan kami untuk meningkatkan keberkesanan operasi perniagaan dan teknologi serta memberikan nilai kepada pelanggan, pekerja dan para pemegang saham mereka. Ikuti kami di @LTI_Global

Berhubung dengan LTI :

Logo: https://mma.prnasia.com/media2/1044154/LTI_Logo.jpg?p=medium600

Keywords:  Computer Software Computer/Electronics Licensing/marketing agreements Data Analytics

Source: PRNEWSWIRE


Tarikh Pelancaran OnePlus 6 Didedahkan

OnePlus bakal mengadakan majlis pelancaran di London tidak lama lagi. Tarikh yang ditetapkan pula telah dipilih pada 16 Mei 2018 dan apa yang ingin diperkenalkan ialah peranti induk terbaharu iaitu OnePlus 6.

Akhir-akhir ini kota Eropah dipilih sebagai tempat untuk pengeluar-pengeluar dari China mengemukakan hasil kerja mereka. OnePlus mengambil keputusan untuk melakukannya di London terlebih dahulu sebelum membuat penampilan di India dan di negara sendiri sehari selepas itu.

Seperti yang dikhabarkan, OnePlus 6 akan hadir dengan skrin bertakuk bersaiz 6.28-inci AMOLED 1080 x 2280 piksel, ia turut dilengkapi dwi kamera 16MP + 20MP, serta sistem janaan daripada cip pemproses Qualcomm Snapdragon 845 bersama RAM sebesar 8GB. Selain itu, rekaan luaran pada kali ini akan menggunakan bahan yang lebih kukuh tidak seperti sebelum ini.

Bagi memeriahkan majlis pelancaran kelak, OnePlus dijangka akan menjemput lebih kurang 1000 peminat untuk menjadi saksi pada hari berkenaan, malah sejumlah pas masuk dijual pada harga kurang daripada £30 (kira-kira RM164) sekeping.

Sumber


[Ura-Ura] : Imej Render iPhone 9 (SE 2) Bocor? Beri Gambaran Jelas Reka Bentuk Peranti?

Pada tahun 2017, Apple dikatakan melangkaui penjenamaan iPhone 9 seterusnya melancarkan iPhone X. Kini, muncul ketirisan yang memberi gambaran seakan-akan Apple bakal melancarkan iPhone 9 pada tahun ini – ia dijangka termasuk iPhone 9 dan iPhone 9 Plus. Lebih menarik, imej render peranti ini juga dikatakan mula dikongsi – sekaligus memberi gambaran jelas mengenai reka bentuk peranti.

Sumber menjangkakan iPhone 9 bakal muncul dengan dimensi sekitar 138.5 x 67.4 x 7.8mm bersama ketebalan bonggol kamera mencecah 8.6mm – kamera utama tunggal. Imej render juga menunjukkan peranti ini mungkin menyertakan bezel yang tebal pada bahagian atas dan bawah – paparan dijangka menggunakan paparan Liquid Retina LCD.

iPhone 9 mungkin membawakan nisbah aspek 16 : 9 dan dikatakan mempunyai sensor Touch ID yang lebih baik. Pun begitu, peranti ini mungkin tidak akan dilengkapi fungsi Face ID. Untuk dalaman, peranti ini berkemungkinan didorong oleh chipset Apple A13 Bionic bersama paduan memori 3GB RAM dan pilihan storan dalaman 64GB/128GB.

Pun begitu, maklumat tertiris masih lagi rumors dan belum diketahui kesahihannya. Adalah koranng berminat dengan model ini? Kongsi dengan kami dan kekal bersama eRing untuk lebih info terkini!


Scaled Agile Melantik Rob Howard sebagai Naib Presiden Asia Pasifik yang Pertama

Scaled Agile memperluas kehadiran di APAC untuk menyokong peningkatan dalam bilangan perusahaan yang memanfaatkan SAFe bagi transformasi digital

BOULDER, Colorado, 6 April 2021 /PRNewswire/ — Scaled Agile, Inc., penyedia SAFe®, rangka kerja untuk ketangkasan perniagaan yang terkemuka dunia, mengumumkan pelantikan Rob Howard sebagai Naib Presiden syarikat untuk rantau Asia Pasifik (APAC). Howard yang berpangkalan di Australia akan mendorong strategi pertumbuhan Scaled Agile di APAC.

SAFe telah menyaksikan pertumbuhan yang signifikan dalam APAC apabila perusahaan di rantau ini mempercepat transformasi digital mereka. Daripada lebih 20,000 perusahaan di seluruh dunia yang menggunakan SAFe, 15% daripadanya berada di rantau APAC. Meningkatkan kesedaran tentang manfaat SAFe—jangka masa ke pasaran yang lebih pantas, kualiti, peningkatan produktiviti dan penglibatan pekerja yang lebih tinggi—menjadi kunci untuk mendorong pertumbuhan.

Dengan lebih 20 tahun pengalaman bekerja yang merangkumi bidang jualan, pemasaran dan pengurusan, Howard telah memegang jawatan kepemimpinan di CyberCX, Red Education dan F5 Networks. Dalam jawatan baharunya di Scaled Agile, beliau akan mengetuai jualan perusahaan, membantu menyelaraskan sumber dan Rakan Kongsi Scaled Agile untuk memenuhi permintaan pasaran yang semakin meningkat serta menyokong Komuniti SAFe di APAC.

“Dengan revolusi digital yang sedang memuncak di Asia, ini merupakan masa yang terpenting untuk menyokong perniagaan di rantau ini,” kata Chris James, Ketua Pegawai Eksekutif Scaled Agile. “Latar belakang Rob menjadikan beliau sekutu perniagaan yang hebat untuk perusahaan dan Rakan Kongsi Scaled Agile ketika mereka mengembangkan penggunaan SAFe untuk mencapai kematangan digital dan memperoleh kelebihan berdaya saing.”

“Saya teruja untuk menyertai Scaled Agile ketika berlakunya revolusi transformasi digital di Asia Pasifik,” kata Howard. “Amalan ‘Lean’ dan ‘Agile’ memainkan peranan penting dalam mendorong ekonomi berasaskan teknologi baharu ini dan SAFe menjadi rangka kerja pilihan dengan pantas untuk membolehkan perniagaan di APAC melakukan transformasi dengan jayanya. Saya teruja untuk bekerjasama erat dengan ekosistem rakan kongsi kami—termasuk Accenture, NTT DATA dan PCCW Global—bagi menyokong mereka dan pelanggan mereka melalui setiap fasa perjalanan transformasi mereka.”

Tentang Scaled Agile, Inc.:

Scaled Agile, Inc., ialah penyedia SAFe®, rangka kerja untuk ketangkasan perniagaan yang terkemuka di dunia. Melalui pembelajaran dan pensijilan, sebuah rangkaian rakan kongsi global dan komuniti yang semakin berkembang dengan lebih 800,000 profesional terlatih, Scaled Agile membantu perusahaan membina ketangkasan ke dalam budaya mereka supaya mereka dapat mengenal pasti dan memberikan nilai pelanggan, memanfaatkan peluang baharu dan meningkatkan hasil perniagaan dengan cepat. Scaled Agile merupakan anggota penyumbang gerakan Pledge 1% untuk kedermawanan korporat dan khidmat masyarakat. Ketahui lebih lanjut di scaledagile.com.

Foto – https://ering.com.my/wp-content/uploads/2021/04/scaled-agile-melantik-rob-howard-sebagai-naib-presiden-asia-pasifik-yang-pertama.jpg

Source: Scaled Agile, Inc.

Keywords: Computer Networks Computer Software Computer/Electronics Personnel announcements

Source: PRNEWSWIRE


Imej Pengolokan Vivo NEX Dual Screen Tertiris – Dedah 3 Ciri Utama

Sebelum ini kami pernah berkongsi mengenai ketirisan dan kebocoran maklumat vivo NEX 2. Ramai yang membuat spekulasi telefon pintar ini dijangka hadir dengan dua paparan skrin serta dilengkapi tri-kamera utama.

Ternyata ianya hampir tepat apabila hari ini imej pengolokan untuk telefon pintar tersebut telah tertiris dan menunjukkan tiga ciri utamanya. Memetik poster acah yang tersebar, vivo NEX 2 berkemungkinan besar dikenali sebagai model vivo NEX Dual Screen.

Antara tiga ciri utama yang menjadi fokus kepada telefon pintar ini adalah : pertama, telefon pinta ini dijangka bakal hadir dengan sokongan dua paparan skrin.

Kedua, ia dijangka dilengkapi dengan tri-kamera utama sekaligus menjadikannya model pertama yang hadir dengan penyediaan tiga kamera. Ketiga, ia didatangkan dengan ciri ‘Lunar Ring’ (imej cahaya pelbagai warna) untuk notifikasi LED.

Bagaimanapun, setakat ini masih tiada lagi maklumat lanjut mengenai telefon pintar ini yang diperoleh. Jadi, sama-sama kita tunggu!

[SUMBER], [SUMBER 1]

_____________________________________________________________

Artikel berkaitan:


Perkhidmatan Rangkaian 4G Di malaysia Masih Menerima Aduan Yang tinggi!!!

Ada satu data yang kurang sedap untuk didengan yang mana menurut data daripada JENDELA, perkhidmatan capaian 4G di Malaysia masih menerima aduan yang sangat tinggi bagi suku tahun pertama 2021!!!

Menurut data tersebut, sebanyak 29,495 aduan telah diterima berikutan kelemahan rangkaian 4G di Malaysia.

Dalam pada itu, aduan bagi tiada servis bagi rangkaian 4G pula adalah 8908 aduan.

Jadi, apa pandangan korang??


[Ura-Ura] : Adakah Ini Reka Bentuk Google Pixel 4?

Terdapat ura-ura yang mengatakan bahawa pewaris baru daripada Google iaitu Google Pixel 4 dijangka hadir dengan keupayaan dwi-kamera di belakang dan hadapan – skrin berlubang untuk kamera swafoto dan dwi kamera utama pula diletakkan pada penjuru kiri atas pada panel belakang.

Berdasarkan maklumat yang bocor,  ia juga djangka hadir dengan bingkai yang nipis dan sekata. Tiada ketersediaan sokongan pengimbas cap jari pada panel belakang, ia sekaligus menimbulkan spekulasi bahawa bakal hadir dengan pengimbas cap jari dalam skrin.

#Pixel4  and #Pixel4XL – Part2(based on current rumors) pic.twitter.com/74Bl4hhctr

— Jonas Daehnert (@PhoneDesigner) March 15, 2019

Pun begitu, maklumat tertiris masih lagi ‘rumors’ semata-mata dan kita bakal lihat rupa paras sebenar ketika kemunculannya pada masa akan datang. Kekal bersama eRing untuk info terkini!

[SUMBER]


Digi Jual Huawei P20 Pada Harga RM959 Dengan Syarat…

Hari ini merupakan hari pertama penjualan Huawei P20 di pasaran Malaysia. Jadi, beberapa syarikat telco mula mengadakan promosi termasuklah Digi. Kini, para pelanggan Digi sedia ada dan yang masih belum mendaftar boleh memiliki peranti Huawei P20 dan Huawei P20 Pro pada harga serendah RM959 sahaja.

Peranti ini ditawarkan bersama pelan pascabayar Digi Postpaid 80, 110, 150 Family, dan 250 Family diikuti kontrak selama 24 bulan dengan Gboost (internet tambahan 10GB). Ia didatangkan dengan internet 20GB sehingga 120GB dan kesemua pelan dilengkapi panggilan tanpa had ke semua rangkaian.

Bagaimanapun, pelanggan perlu mengemukakan bayaran pendahuluan sekurang-kurangnya RM2,019 untuk Huawei P20 dan RM2,619 untuk Huawei P20 Pro. Di bawah kami sertakan jadual untuk dijadikan sebagai rujukan:

Dalam masa sama, pelancaran Huawei P20 oleh Digi hari ini telah menjemput beberapa tetamu khas untuk mencuba kehebatan kamera Huawei P20 menerusi permainan Sky Diving di AirRider, Pusat Membeli-Belah 1 Utama, Petaling Jaya.


Unilumin Menjadi Syarikat LED diperakui DCI Pertama China

SHENZHEN, China, 23 Jun 2021 /PRNewswire/ — Baru-baru ini, Skrin Pawagam terkini Unilumin telah lulus ujian Research Institute of DMC, Keio University, sebuah agensi berdaftar DCI dan secara rasminya menjadi produk yang diperakui oleh DCI. Oleh itu, Unilumin menjadi perusahaan paparan LED diperakui DCI yang pertama di China dan mendapat akses penuh kepada peluang dalam pasaran paparan LED pawagam.

Apa itu pensijilan DCI diakreditasi di peringkat antarabangsa?

DCI ialah sebuah organisasi Spesifikasi Sistem Pawagam Digital yang memfokuskan pada pembangunan seni bina terbuka. Sistem atau produk filem digital tanpa pensijilan DCI tidak boleh digunakan atau dipromosikan dalam pasaran pawagam. Skrin Pawagam Unilumin telah memperoleh pensijilan DCI, memaparkan teknologinya yang terkenal di dunia pada skrin pawagam LED!

Skrin Pawagam terkini Unilumin menawarkan prestasi paparan yang cemerlang dengan resolusi 4K 4096*2160, gamut warna DCI-P3 dan nisbah kontras hebat 40000:1. Produk ini mempunyai tahap penyetempatan yang sangat tinggi, yang dapat merealisasikan kawalan bebas daripada rantaian industri dan mengurangkan kos dengan banyaknya, meletakkan asas kukuh untuk popularisasi dan aplikasi skrin pawagam LED.

Trend Pembangunan Pawagam dan Skrin Pawagam Canggih

Lebih daripada 100,000 skrin pawagam yang dipasang dijangka akan digantikan dalam tempoh lima tahun akan datang selepas tahun 2020, TrendForce mendedahkan dan memetik analisis trend pawagam oleh peneraju projektor pawagam Barco dari tahun 2006 hingga 2026. Ekoran persaingan yang sengit dalam pasaran pawagam, akan terdapat sejumlah 200,000 skrin pawagam menjelang tahun 2023. Paparan LED dapat mengikuti trend paparan imej dengan mudah, yang pasti akan menjadi resolusi tinggi 4K, malah 8K manakala projektor laser menawarkan resolusi tinggi serta keupayaan penayangan lumen tinggi agar ia dapat menembusi pasaran pawagam secara beransur-ansur.

Kehadiran Komprehensif dan Penerokaan Berterusan

Sebagai peneraju dalam industri LED, Unilumin telah lama berkhidmat dalam pasaran paparan pawagam. Dari satu segi, Unilumin telah meletakkan kepentingan terhadap integrasi mendalam 5G, 4K/8K, 3D dan teknologi filem format tinggi yang lain, mempromosikan dengan aktif aplikasi paparan LED di pawagam.

Dari sisi yang lain pula, Unilumin telah menjalin kerjasama luar secara aktif yang menggalakkan pembangunan bersama dengan ketara dan memperoleh asas pasaran yang mencukupi demi perkembangan pesat pasaran paparan LED pawagam.

Pensijilan DCI ini melambangkan pencapaian terkini daripada usaha Unilumin dalam pasaran paparan pawagam. Pada masa akan datang, Unilumin akan memberikan gaya hidup audio-visual yang lebih baik kepada orang ramai dengan imej paparan berkualiti lebih tinggi serta pengalaman tontonan yang imersif.

Source: PRNEWSWIRE


HUAWEI Nova 5 Turut Dirasmi, Pamer Keunggulan Apabila Dihadirkan 4 Kamera + Kirin 810

Satu lagi siri model yang diperkenal adalah HUAWEI Nova 5 yang turut menjanjikan prestasi yang menakjubkan. Dikuasakan oleh HiSilicon Kirin 810 (7nm) dan disertakan dengan memori 8GB RAM + 128GB ROM.

Peranti ini turut menjalankan Android 9 Pie. GPU bagi peranti ini juga baik iaitu Mali-G52.

Aspek paparan juga tidak mengecewakan apabila ia tampil dengan saiz skrin sebesar 6.39 inci AMOLED FHD+ (1080 x 2340 Piksel). Kepuasan paparan pastinya dapat dicapai menerusi peranti ini.

Kamera peranti ini juga tidak mengecewakan apabila ia tampil dengan 48MP + 12MP + 2MP + 2MP bagi kamera belakang dan 32MP bagi kamera hadapan.

Kapasiti bateri sangat tidak mengecewakan apabila ia dihadirkan dengan 4200mAh. Jadi anda boleh menggunakan peranti ini seharian.

Tampil dengan warna Dilemma Forest (Green), Midsummer Purple dan Bright Black bakal mencuri tumpuan anda.

HUAWEI Nova 5 (8GB+128GB) bakal dijual pada harga RMB2799 (kira – kira RM1691).


iPhone SE Akan Mula Dipasang Di India

Apple sudah memulakan operasinya di India dengan memasang telefon pintar yang mereka katakan ‘termurah’ di dalam barisan iPhone keluarannya. Kerjasama dengan kilang Winstron Corp yang terletak di Bengaluru, Selatan India ini akan menambahkan stok pengeluaran untuk pasaran tempatan (India) selepas China dan Taiwan. Pemasangan peranti bersaiz 4 inci ini mendapat pengurangan kos pembuatan sebanyak USD100 (lebih kurang RM450).

India juga dikatakan antara pasaran telefon pintar yang mendapat permintaan tinggi selepas AS dan China. Selain itu, penjualan iPhone SE dijangka akan meningkat selepas ia merudum pada tahun lepas.

Jadi selepas ini, anda mugkin akan lihat rakan di sebelah anda menggunakan iPhone yang ‘di cop’ dari India.


Samsung Galaxy M30s Rasmi – Sokong Exynos 9611 + Bateri 6,000mAh + Kamera Utama 48MP

Samsung Galaxy M30s kini diperkenal secara rasmi! Samsung Galaxy M30s. Kemunculan peranti ini sekaligus menyertai empat telefon pintar sedia ada di dalam garis Galaxy M – M10, M20, M30 dan M40 – bagi menyediakan pilihan terbaik untuk pengguna.

Samsung Galaxy M30s membawakan skrin bersaiz 6.4″ FHD + Super AMOLED Infinity U. Enjin dalaman peranti dikuasakan oleh cip pemproses Exynos 9611 Octa-Core dengan kelajuan jam sehingga 2.3GHz. dan dibantu memori sehingga 6GB RAM serta storan 128GB ROM.

Peranti ini didatangkan dengan tiga kamera utama dengan lensa utama 48MP + 8MP + 5MP diikuti dengan kamera selfie 16MP. Kamera Galaxy M30s dilengkapi dengan Pengoptimuman Scene Optimizer AI dan ciri pengesan kecacatan pintar untuk tembakan sempurna. Galaxy M30s juga boleh merakam video 4K, Super Slo-Mo, Super Steady dan Hyperlapse.

Apa yang menjadi titik tumpuan pada peranti ini adalah pada kapasiti bateri – 6,000mAh dengan sokongan pengecasan pantas 15W. Sistem operasi digunakan adalah Android Pie dari kotak bersama antaramuka One UI untuk pengalaman lancar tanpa lag. Galaxy M30 akan tersedia dalam warna dua warna – Opal Black, Blue Sapphire dan Pearl White. Ditawartkan di pasaran India pada harga :


Carousell Meneruskan Momentum Pertumbuhan Dengan Pelaburan Naver Berjumlah AS$80 Juta

Carousell mengumumkan bahawa konsortium yang diketuai oleh Naver telah melabur dalam Carousell, dengan perjanjian keseluruhan berjumlah AS$80 juta. Mirae Asset-Naver Asia Growth Fund dan NH Investment & Securities adalah pelabur lain dalam konsortium tersebut.

Carousell akan bernilai lebih AS$900 juta selepas pelaburan ini berikutan penggabungan dengan pasaran jual beli tempatan Mudah pada 2019 untuk menerajui kepimpinan kategori ini di Malaysia. Pusingan pendanaan terbaharu ini menandakan keyakinan berterusan dalam pertumbuhan dan kerelevanan misi Carousell, dengan kerancakan penggunaan e-dagang di mana pembeli beralih kepada urusniaga dalam talian, menjual lebih banyak barangan terpakai dan menyokong komuniti tempatan mereka semasa pandemik global ini.

Pandemik COVID-19 memberi kesan besar kepada individu dan perniagaan di seluruh dunia dalam pelbagai keadaan. Dalam enam bulan terakhir ini, Carousell telah berkembang sebagai platform penting bagi pengguna di lapan pasaran. Ini termasuklah inisiatif serantau seperti menyediakan iklan percuma bernilai AS$2 juta kepada organisasi tidak berasaskan keuntungan, melancarkan kategori baharu ‘Item Percuma’ untuk kempen #ChoosetoGive di mana masyarakat menderma barangan percuma buat pengguna yang memerlukan, dan usahasama dengan agensi kerajaan seperti Enterprise Singapore, Hong Kong Productivity Council dan Perbadanan Ekonomi Digital Malaysia bagi menyokong digitalisasi perusahaan mikro dan PKS.

Dengan kerjasama Naver ini, Carousell kini boleh mengambil lebih ramai bakat tempatan di Malaysia untuk menyokong inisiatif transformasi bagi memperibadikan lagi carian dan saranan untuk berjuta-juta penyenaraian dan pengguna, mengautomasikan kualiti pasaran bagi menghapuskan penipuan, dan menambahbaik pengalaman penjualan dengan cadangan harga, kategori dan data produk yang lebih tepat. Dengan menyelesaikan semua masalah teknologi yang mencabar ini, Carousell membolehkan penjualan dan pembelian yang lebih intuitif bagi penggunanya dan meningkatkan lagi visi Classifieds 4.0 untuk cara baharu menayangkan iklan jual beli, menjadikan penjualan dan pembelian barangan terpakai sebagai pilihan pertama.


Miliki iPhone XS, XS Max & XR Dengan Pelan U Mobile Unlimited Hero P99

Seperti dijangka, U Mobile akan membuat penjualan tiga model telefon pintar terbaharu Apple iaitu iPhone XS, iPhone XS Max dan iPhone XR pada pada harga yang lebih rendah sebagai sebahagian pakej menarik kepada para pelanggan.

Seperti telco-telco lain, pembelian iPhone XS, iPhone XS Max dan iPhone XR dengan harga diskaun, mestilah bersama dengan salah satu pelan yang ditawarkan seperti di bawah :

100 pelanggan terawal yang membeli iPhone XS, iPhone XS Max atau iPhone XR dengan pelan HERO P99 akan menerima sepasang Apple AirPod bernilai RM649 secara percuma. (PROMOSI BERMULA : 19 Oktober 2018, 3.01 petang – 31 Oktober 2018, 11.59 malam).

Lebih menarik, U Mobile turut akan mengadakan promosi hebat,  pada 26 Oktober 2018 di U Mobile Experience Centre, Berjaya Times Square bermula jam 10 pagi.

20 pelanggan terawal yang membeli iPhone XS, iPhone XS Max atau iPhone XR dengan pelan HERO P99 secara datang terus (walk in) pada tarikh tersebut akan menerima satu unit iPhone 6S + (32GB) secara percuma.

Bukan itu sahaja, malah 80 pelanggan seterusnya pula berpeluang menyertai cabutan bertuah untuk memenangi hadiah seperti aksesori telefon, baucar dan jika bernasib baik mungkin jenama baru iPhone XS Max (64GB).


Western Digital My Passport SSD Dijual Pada Harga Bermula RM579

My Passport antara SSD yang terkenal dan diguna ramai di seluruh dunia, storan jenis SSD ini lebih selamat dan pantas digunakan berbanding storan jenis HDD. Fail yang disimpan tidak mudah rosak atau bahasa lain lebih mudah “corrupt” apabila disimpan begitu lama, itu adalah kelebihan yang ada pada jenis storan SSD. Akan tetapi, jangan lupa bahawa anda perlu berbelanja lebih untuk mendapatkannya, tidak mustahil barang yang berkualiti harganya sudah pasti lebih tinggi.

Apa yang diperkenalkan oleh Western Digital My Passport SSD ini, ia menawarkan pemindahan data lebih pantas sehingga 515MB per saat. Setiap data yang ingin dipindah, ia didatangkan dengan kabel USB-Type C menggunakan USB 3.1 generasi ke-2 sesuai dipakai di komputer dan Mac. Dari segi ketahanan, My Passport terbaru ini mampu bertahan sehingga 1,500G hentakan pada ketinggian maksimum 6 setengah kaki.

Western Digital menawarkan My Passport SSD dalam tiga variasi storan bermula 256GB (RM579), 512GB (RM1,039), dan 1TB (RM2,099) yang boleh dibeli melalui laman e-dagang Lazada sehingga 6 Julai depan.


vivo V9 Kini Berharga RM1,320!

Baru-baru ini kerajaan Malaysia telah mengumumkan barangan tanpa GST bermula 1 Jun 2018. Ini bermakna, barangan atau perkhidmatan yang dikenakan GST sebelum ini sebanyak 6% akan menjadi 0%.

Sekiranya anda tidak boleh menunggu sehingga 1 Jun 2018 untuk membeli telefon pintar, usah risau kerana vivo Malaysia telah mengadakan promosi hebat bagi model terbaru mereka, vivo V9. Promosi ini bermula pada 19 Mei sehingga 31 Mei 2018, di mana anda akan mendapat rebat 6% untuk telefon pintar ini.

Kini, vivo V9 ditawarkan pada harga hanya RM1,320 (RRP : RM1,399) selepas mendapat diskaun sebanyak RM83.94.

Kepada yang berminat untuk membelinya, boleh la beli di sini ↓ ↓ ↓


SHAREit memperkukuhkan pasukan global dengan pelantikan Piyush Bhatia sebagai Naib Presiden, Asia-Pasifik

JAKARTA, Indonesia, 15 Oktober 2020 /PRNewswire/ — SHAREit, aplikasi penemuan, penggunaan dan perkongsian kandungan global, mengumumkan pelantikan Encik Piyush Bhatia sebagai Naib Presiden, Strategi dan Pemerolehan Kandungan Global. Langkah ini dilakukan di tengah-tengah tempoh kejayaan cemerlang untuk industri hiburan digital. Dengan sasaran ingin menjadi destinasi teratas untuk kandungan global, Piyush akan terlibat dalam mengenal pasti dan memanfaatkan perkongsian kandungan yang bermakna terutamanya di rantau Asia Tenggara dan akan membantu menentukan jalan ke hadapan untuk SHAREit dengan merancang strategi kandungannya.

Sebagai veteran sejati dalam industri ini, Piyush mempunyai pengalaman selama 14 tahun dalam sektor Media dan Hiburan dan memiliki diploma lepasan ijazah dalam Kewartawanan Radio dan TV daripada Institut Komunikasi Massa India, New Delhi. Selama bertahun-tahun, beliau telah memegang jawatan penting untuk jenama terkenal seperti Eros International, Times Network, Viacom18 dan Star India (Sekarang The Walt Disney Company India) dan telah memudahkan pelancaran saluran seperti Star World Premiere HD dan Colors Infinity.

Mengulas tentang pelantikan ini, Karam Malhotra, Naib Presiden Rakan Kongsi & Global, SHAREit berkata, “Ini merupakan satu langkah besar untuk SHAREit dan kami sangat gembira apabila Piyush menjadi sebahagian daripada SHAREit. Arus semasa menawarkan peluang besar dalam hal hiburan digital dan penggunaan kandungan. Dengan pengalaman luar biasa Piyush, kami pasti bahawa masa-masa akan datang yang menyeronokkan sedang menanti SHAREit. Bersama-sama kami akan berusaha mencapai matlamat bersama untuk menjadikan SHAREit sebagai platform kandungan pilihan di seluruh dunia”

“Saya benar-benar menantikan tempoh bekerja yang panjang dan mencabar dengan SHAREit. Dengan jenis kemampuan yang ditawarkan oleh SHAREit, ditambah dengan cita-cita tinggi kepemimpinan, kami menantikan masa yang sangat menarik untuk aplikasi ini. Melangkah ke hadapan, kami akan berusaha untuk menjadi pemain kandungan utama, aplikasi yang dicari untuk mendapatkan bakat terbaik, dengan pengguna dan rakan kongsi paling ramai di seluruh dunia.” kata, Piyush Bhatia, Naib Presiden, Asia-Pasifik.

Tentang SHAREit:

SHAREit merupakan sebuah syarikat teknologi global yang menyediakan fungsi penemuan, penggunaan dan perkongsian kandungan kepada penggunanya. Menurut AppAnnie, aplikasi SHAREit adalah aplikasi ke-6 yang paling banyak dimuat turun pada tahun 2019 di Apple App Store Apple dan Google Play Store. Terdapat lebih daripada 1.8 bilion pengguna di seluruh dunia, Pengguna Aktif Bulanan (Monthly Active Users atau MAU) SHAREit telah melebihi 500 juta pengguna dan beroperasi dalam 45 bahasa yang berbeza.

Photo – https://photos.prnasia.com/prnh/20201014/2947732-1?lang=0

Source: PRNEWSWIRE


9 Sebab Kenapa Kena Beli HONOR 9A!!

HONOR 9A sudah pun dilancarkan dan pastinya korang masih tertanya-tanya kenapa perlu membeli peranti ini bukan? Meh kami kongsikan 9 sebab kenapa perlu beli HONOR 9A!!!

Kalau nak tau, HONOR 9A ini hadir dengan design yang sangat seksi dan selesa untuk dipegang tau!!

HONOR 9A ini pastinya hadir dengan skrin yang sangat best dan besar iaitu 6.3″ HONOR FullView Display.

Kalau nak tau, HONOR 9A ini juga hadir dengan sistem keselamatan yang baik yang mana hadir dengan pengimbas cap jari dan wajah yang sangat bagus!

Nak dengar radio pon tak payah pakai mobile data dah guna HONOR 9A ini!!

Ni Antara sebab yang paling best kerana HONOR 9A ini hadir dengan Kamera yang sangat baik khususnya gambar portrait yang sangat kemas dan tampak natural!

HONOR 9A juga hadir dengan speaker yang sangat baik, kuat dan jelas tanpa ada sebarang distortion. Jadi nak layan lagu atau main game juga sudak tiada masalah.

Kalau nak tau juga, HONOR 9A ini tampil dengan kad Slot yang boleh memuatkan sehingga 3 kad. Memang memudahkan!!

HONOR 9A ini juga, hadir dengan bateri yang sangat besar iaitu 5000mAh!! Jadi nak buat main game ker, online ke dah tak ada masalah!!!

Apa yang paling penting adalah HONOR 9A ini Hadir dengan harga yang sangat murah iaitu hanya RM549 sahaja!!! Jadi tunggu apa lagi. BOleh la beli!!! Klik Di Sini.


Xiaomi Mi Box, Pusat Hiburan Terbaru

Ramai yang tertunggu-tunggu akan pengumuman set-top box terbaru dari Xiaomi pada acara Google I/O 2016 setelah Hugo Barra mengeluarkan update pada akaun Twitter beliau, namun kehadiran beliau pada acara tersebut hanyalah sebagai tetamu, tiada pengumuman tentang peranti tersebut pada acara tahunan Google itu.

Sebaliknya Xiaomi mengumumkan peranti tersebut melalui salurannya sendiri dan ia mendapat sambutan yang hangat dari ramai pihak. Set-top box yang dikenali sebagai Mi Box bakal dijual pada pasaran global dan ini sememangnya satu berita yang sangat baik kerana sebelum ini hanya pengguna di China sahaja yang boleh mendapatkan set-top box Xiaomi.

Mi Box menggunakan sistem operasi Android TV dan menyokong resolusi 4K, selain itu juga hadir bersama peranti sampingan seperti alat kawalan suara bluetooth dan juga alat kawalan permainan.

Mi Box boleh dijadikan pusat hiburan terbaru anda di rumah kerana bukan sahaja anda boleh menonton rancangan kegemaran, malah anda boleh mengakses kandungan Internet, bermain permainan video dan bermacam-macam lagi servis lain.

Antara servis yang anda boleh akses adalah Netflix, YouTube, TED dan pelbagai lagi. Xiaomi juga mempunyai rekod yang sangat cemerlang dalam menghasilkan perkakasan rumah, sebelum ini mereka mengeluarkan pelbagai jenis peranti keselamatan rumah dan juga sistem pencahayaan pintar.